open-index/open-wikipedia-markdown huggingface dataset:
ଜିଲ୍ଲା ନ୍ୟାୟପାଳିକା, ରାୟଗଡ଼

[alt=District Court Complex, Rayagada|thumb|ଜିଲ୍ଲା ଅଦାଲତ ପରିସର, [ରାୟଗଡ଼ା|ରାୟଗଡ଼]]

ରାୟଗଡ଼ ଜିଲ୍ଲାର **ଜିଲ୍ଲା ନ୍ୟାୟପାଳିକା** ବ୍ୟବସ୍ଥା ଏହାର ଜିଲ୍ଲା ଅଦାଲତ, ଅନ୍ୟାନ୍ୟ ନିମ୍ନ ଅଦାଲତ ତଥା ସମ୍ପର୍କିତ ଭାଗିଦାରୀ ସଂସ୍ଥାନକୁ ନେଇ ଗଠିତ । 

## ଇତିହାସ 
ରାୟଗଡ଼ ଜିଲ୍ଲା ନ୍ୟାୟପାଳିକା ସ୍ଵତନ୍ତ୍ର ଜିଲ୍ଲା ନ୍ୟାୟପାଳିକା ଘୋଷଣା ହେବା ପୂର୍ବରୁ ଅବିଭକ୍ତ କୋରାପୁଟ ଜିଲ୍ଲା ନ୍ୟାୟପାଳିକା ଅଧିନରେ ଥିଲା ଯାହାର ମୁଖ୍ୟାଳୟ ଜୟପୁର ସହରରେ ଅବସ୍ଥିତ ।  ୧୯୯୨ରେ ଓଡ଼ିଶାର ଜିଲ୍ଲା ପୁନର୍ଗଠନ ହେବା ପରେ ନୂତନ ରେଭେନ୍ୟୁ ଜିଲ୍ଲା ସବୁ କାର୍ଯ୍ୟକ୍ଷମ ହେଲେ ମଧ୍ୟ ନ୍ୟାୟିକ ଜିଲ୍ଲା ପ୍ରଶାସନିକ ସ୍ତରରେ ଅଲଗା ହୋଇ ନ ଥିଲା । ତେବେ ବହୁ ଵିଳମ୍ବରେ ମୂଳ କୋରାପୁଟ ଜିଲ୍ଲାରୁ ଅଲଗା ହୋଇ ଅନ୍ୟ ତିନୋଟି ନ୍ୟାୟିକ ଜିଲ୍ଲା କାର୍ଯ୍ୟକ୍ଷମ ହେଲା । ୦୭.୦୭.୨୦୧୨ ତାରିଖରୁ ଏହା ମୂଳ କୋରାପୁଟ ଜିଲା ନ୍ୟାୟପାଳିକାରୁ ଅଲଗା ହୋଇ ସ୍ୱତନ୍ତ୍ର ଭାବେ କାର୍ଯ୍ୟ କରିବା ଆରମ୍ଭ କଲା । ଏହା ଓଡିଶା ଉଚ୍ଚ ନ୍ୟାୟାଳୟର ଜଷ୍ଟିସ୍‌ ବିଶ୍ଵନାଥ ମହାପାତ୍ର ଏବଂ ଜଷ୍ଟିସ୍‌  ବୀର କିଶୋର ମିଶ୍ର  ଙ୍କ ଦ୍ଵାରା ତାତ୍କାଳିକ କୋରାପୁଟ ଜିଲ୍ଲା ନ୍ୟାୟାଧୀଶ ଶ୍ରୀ ଅଜିତ କୁମାର ପଟ୍ଟନାୟକ ଏବଂ ରାୟଗଡ଼ର ପ୍ରଥମ ଜିଲ୍ଲା ନ୍ୟାୟାଧୀଶ ଶ୍ରୀ ଶରତ୍‌ଚନ୍ଦ୍ର ମିଶ୍ରଙ୍କ ଉପସ୍ଥିତିରେ ଉଦ୍‌ଘାଟିତ ହୋଇଥିଲା ।

## ଗଠନ 
ଜିଲ୍ଲା ନ୍ୟାୟପାଳିକା ଭାରତର ଜିଲ୍ଲା ସ୍ତରରେ ରହିଥିବା ନ୍ୟାୟପ୍ରଣାଳୀକୁ ସୂଚିତ କରେ । ଏହା ନ୍ୟାୟପାଳିକାର ପ୍ରଥମ ସ୍ତର ଅଟେ । ରାୟଗଡ଼ ଜିଲ୍ଲା ନ୍ୟାୟପାଳିକାର ଶୀର୍ଷରେ ଜିଲ୍ଲା ଓ ଦୌରା ବିଚାରପତିଙ୍କ ଅଦାଲତ ରହିଥିବା ବେଳେ ରାୟଗଡ଼ ସଦର ମହକୁମା ତଥା ଜିଲ୍ଲାର ବିଭିନ୍ନ ସ୍ଥାନରେ ଅନେକ ଦେୱାନୀ ତଥା ଫୌଜଦାରୀ ଅଧସ୍ତନ ଅଦାଲତ ରହିଅଛି । ଜିଲ୍ଲା ବିଚାରପତିଙ୍କ ପ୍ରଶାସନିକ ନିୟନ୍ତ୍ରଣରେ ନିମ୍ନ ସମସ୍ତ ଅଦାଲତ କାର୍ଯ୍ୟ କରେ । ତେବେ ସମସ୍ତ ବିଚାରପତି ଓଡ଼ିଶା ଉଚ୍ଚ ନ୍ୟାୟାଳୟର ଅଧିନରେ କାର୍ଯ୍ୟ କରନ୍ତି । ଜିଲ୍ଲା ବିଚାରପତି ତଥା ଅନ୍ୟାନ୍ୟ ବିଚାରପତିଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟ ନିଯୁକ୍ତି ଦିଅନ୍ତି ଏବଂ ଜିଲ୍ଲାର ସମସ୍ତ ଅଦାଲତରେ କାର୍ଯ୍ୟ କରୁଥିବା କର୍ମଚାରୀଙ୍କୁ ଜିଲ୍ଲା ବିଚାରପତି ନିଯୁକ୍ତି ଦିଅନ୍ତି ।

### ଅଦାଲତସମୂହ 
#### ଜିଲ୍ଲା ଅଦାଲତ 
ରାୟଗଡରେ ସ୍ଵତନ୍ତ୍ର ଜିଲ୍ଲା ଅଦାଲତ ୭।୭।୨୦୧୨ରୁ କାର୍ଯ୍ୟକ୍ଷମ ହେବା ସହ ଏହାର ପ୍ରଥମ ଜିଲା ଜଜ ଥିଲେ ଶ୍ରୀ ଶରତ ଚନ୍ଦ୍ର ମିଶ୍ର । ପରବର୍ତ୍ତୀ ଜିଲ୍ଲା ଓ ଦୌରା ବିଚାରପତିଙ୍କ ତାଲିକା ନିମ୍ନରେ ଦିଆଯାଇଛି ।

### ଅନ୍ୟାନ୍ୟ ଅଦାଲତ 
# ପରିବାର ଅଦାଲତ, ରାୟଗଡ଼
# ଅତିରିକ୍ତ ଜିଲ୍ଲା ଅଦାଲତ, ରାୟଗଡ଼
# ଅତିରିକ୍ତ ଜିଲ୍ଲା ବିଚାରପତି ତଥା ପୋକ୍ସୋ (POCSO),ଆଇନ ଅଧିନରେ ସ୍ଵତନ୍ତ୍ର ବିଚାରପତିଙ୍କ ଅଦାଲତ, ରାୟଗଡ଼
# ମୁଖ୍ୟ ବିଚାର ବିଭାଗୀୟ ଦଣ୍ଡାଧିକାରିଙ୍କ ଅଦାଲତ, ରାୟଗଡ଼
# ଦେୱାନି ଅଦାଲତ (ବରିଷ୍ଠ ବିଭାଗ) ତଥା କିଶୋର ନ୍ୟାୟ ବୋର୍ଡ, ରାୟଗଡ଼
# ଦେୱାନୀ ଅଦାଲତ (ବରିଷ୍ଠ ବିଭାଗ) ତଥା ସହକାରୀ ସେସନ ବିଚାରପତି (ମହିଳା)ଙ୍କ ଅଦାଲତ, ରାୟଗଡ଼
# ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, ରାୟଗଡ଼
# ଗ୍ରାମ ନ୍ୟାୟାଳୟ,କୋଲନରା
# ରେଜିଷ୍ଟ୍ରାର ତଥା ସ୍ଵତନ୍ତ୍ର ଟ୍ରାକ ଅଦାଲତ, ରାୟଗଡ଼
# ପ୍ରଥମ ଶ୍ରେଣୀ ନ୍ୟାୟିକ ଦଣ୍ଡାଧିକାରୀଙ୍କ ଅଦାଲତ, ରାୟଗଡ଼
# ଅତିରିକ୍ତ ଜିଲ୍ଲା ଓ ଦୌରା ଅଦାଲତ, ବିଷମକଟକ
# ଦେୱାନୀ ଅଦାଲତ (ବରିଷ୍ଠ ବିଭାଗ), ବିଷମକଟକ
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ବିଷମକଟକ
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, କାଶୀପୁର
# ଅତିରିକ୍ତ ଜିଲ୍ଲା ଓ ଦୌରା ଅଦାଲତ, ଗୁଣୁପୁର
# ଦେୱାନୀ ଅଦାଲତ (ବରିଷ୍ଠ ବିଭାଗ), ଗୁଣୁପୁର
# ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, ଗୁଣୁପୁର
# ପ୍ରଥମ ଶ୍ରେଣୀ ନ୍ୟାୟିକ ଦଣ୍ଡାଧିକାରୀଙ୍କ ଅଦାଲତ,ଗୁଣୁପୁର
# ପ୍ରଥମ ଶ୍ରେଣୀ ନ୍ୟାୟିକ ଦଣ୍ଡାଧିକାରୀଙ୍କ ଅଦାଲତ, ପଦ୍ମପୁର
# ପ୍ରଥମ ଶ୍ରେଣୀ ନ୍ୟାୟିକ ଦଣ୍ଡାଧିକାରୀଙ୍କ ଅଦାଲତ, ମୁନିଗୁଡା

### ଭାଗିଦାରୀ ସଂସ୍ଥାନ 
# ଜିଲ୍ଲା ଆଇନ ସେବା ପ୍ରାଧିକରଣ, ରାୟଗଡ
# ଜିଲ୍ଲା ବାର ଆସୋସିଏସନ, ରାୟଗଡ
# ସ୍ଥାୟୀ ଓ ନିରନ୍ତର ଲୋକ ଅଦାଲତ, ରାୟଗଡ
# ତାଲୁକ ଆଇନ ସେବା ପ୍ରାଧିକରଣ, ଗୁଣୁପୁର
# ତାଲୁକ ଆଇନ ସେବା ପ୍ରାଧିକରଣ, ବିଷମକଟକ
# ତାଲୁକ ଆଇନ ସେବା ପ୍ରାଧିକରଣ, କାଶୀପୁର
# ଫ୍ରଣ୍ଟ ଅଫିସ୍‌, ରାୟଗଡ଼

## ଆଧାର 
ଶ୍ରେଣୀ:ଭାରତୀୟ ଆଇନ
ଶ୍ରେଣୀ:ରାୟଗଡ଼ା ଜିଲ୍ଲା
ଜିଲ୍ଲା ନ୍ୟାୟପାଳିକା, ନବରଙ୍ଗପୁର

**ନବରଙ୍ଗପୁର ଜିଲ୍ଲା ନ୍ୟାୟପାଳିକା** ବ୍ୟବସ୍ଥା ଏହାର ଜିଲ୍ଲା ଅଦାଲତ, ଅନ୍ୟାନ୍ୟ ନିମ୍ନ ଅଦାଲତ ତଥା ସମ୍ପର୍କିତ ଭାଗିଦାରୀ ସଂସ୍ଥାନକୁ ନେଇ ଗଠିତ ।

## ଇତିହାସ 
ନବରଙ୍ଗପୁର ଜିଲ୍ଲା ଓଡିଶାର ଦକ୍ଷିଣ ଭାଗରେ ଅବସ୍ଥିତ। ଓଡ଼ିଶା ସରକାରଙ୍କ ଦ୍ଵାରା ୨ ଅକ୍ଟୋବର, ୧୯୯୨ ରେ ନବରଙ୍ଗପୁରକୁ ଅଲଗା ରେଭେନ୍ୟୁ ଜିଲ୍ଲା ଭାବରେ ଘୋଷିତ କରାଯାଇଥିଲା । ସେଥିପୂର୍ବରୁ, ଏହା କୋରାପୁଟ ଜିଲ୍ଲାର ଏକ ଉପ-ଭାଗ ଥିଲା । ୧୯୯୨ରେ ଓଡ଼ିଶାର ଜିଲ୍ଲା ପୁନର୍ଗଠନ ହେବା ପରେ ନୂତନ ରେଭେନ୍ୟୁ ଜିଲ୍ଲା ସବୁ କାର୍ଯ୍ୟକ୍ଷମ ହେଲେ ମଧ୍ୟ ନ୍ୟାୟିକ ଜିଲ୍ଲା ପ୍ରଶାସନିକ ସ୍ତରରେ ଅଲଗା ହୋଇ ନ ଥିଲା । ତେବେ ବହୁ ଵିଳମ୍ବରେ ମୂଳ କୋରାପୁଟ ଜିଲ୍ଲାରୁ ଅଲଗା ହୋଇ ଅନ୍ୟ ତିନୋଟି ନ୍ୟାୟିକ ଜିଲ୍ଲା କାର୍ଯ୍ୟକ୍ଷମ ହେଲା । ଓଡିଶା ସରକାର, ଆଇନ ବିଭାଗ, ଭୁବନେଶ୍ୱର ଏବଂ ଓଡିଶା ଉଚ୍ଚ ଅଦାଲତ, କଟକଙ୍କ ବିଜ୍ଞପ୍ତି ପତ୍ର ସଂଖ୍ୟା ୭୩୫୩, ତାରିଖ ୨୨.୦୯.୨୦୧୧ ଅନୁଯାୟୀ, ନବରଙ୍ଗପୁର ଜିଲ୍ଲା ଏବଂ ସେସନ୍ସ ଜଜ୍ ଅଦାଲତ ଏହାର ମୂଳ ଭାଗ ଅବିଭକ୍ତ କୋରାପୁଟ ନ୍ୟାୟିକ ଜିଲ୍ଲାରୁ ଅଲଗା ହୋଇ ୨୨.୧୦.୨୦୧୧ ରୁ ଏକ ସ୍ଵତନ୍ତ୍ର ଜିଲ୍ଲା ନ୍ୟାୟପାଳିକା ଭାବେ ପ୍ରତିଷ୍ଠିତ ହୋଇଛି । ଶ୍ରୀ ବିଭୁ ପ୍ରସାଦ ରାଉତରାୟ, ଏଲ୍‌ଏଲ୍‌.ବି., ନବ ଗଠିତ ନବରଙ୍ଗପୁର ଜିଲ୍ଲା ଅଦାଲତର ପ୍ରଥମ ଜିଲ୍ଲା ନ୍ୟାୟାଧୀଶ ଭାବେ ନିଯୁକ୍ତ ହୋଇଥିଲେ ଯିଏ ପରବର୍ତ୍ତୀ ସମୟରେ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ ନିଯୁକ୍ତ ହେଲେ । ଶ୍ରୀ ଜଷ୍ଟିସ୍‌ ଭି. ଗୋପାଳ ଗୌଡା, ମୁଖ୍ୟ ନ୍ୟାୟାଧୀଶ, ଓଡିଶା ଉଚ୍ଚ ଅଦାଲତ, ତତକାଳୀନ ଏସ୍‌.ଡି.ଜେ.ଏମ୍., ନବରଙ୍ଗପୁରର କୋଠାରେ ଶ୍ରୀ ଜଷ୍ଟିସ୍‌ ବିଶ୍ଵନାଥ ମହାପାତ୍ରଙ୍କ ଉପସ୍ଥିତିରେ ଏହି ଜିଲ୍ଲା ଅଦାଲତକୁ ଉଦ୍‌ଘାଟିତ କରିଥିଲେ । ପରବର୍ତ୍ତୀ ସମୟରେ ୨୦୨୧ ମସିହାରେ ଜିଲ୍ଲା ଅଦାଲତର ନୂତନ କୋଠା ଓଡ଼ିଶା ଉଚ୍ଚ ନ୍ୟାୟାଳୟର ତତକାଳୀନ ମୁଖ୍ୟ ନ୍ୟାୟାଧୀଶ ଡ଼ଃ ଜଷ୍ଟିସ୍‌ ମୁରଲିଧରଙ୍କ ଦ୍ଵରା ଉଦଘାଟିତ ହୋଇଥିଲା ।

## ଗଠନ 
ଜିଲ୍ଲା ନ୍ୟାୟପାଳିକା ଭାରତର ଜିଲ୍ଲା ସ୍ତରରେ ରହିଥିବା ନ୍ୟାୟପ୍ରଣାଳୀକୁ ସୂଚିତ କରେ । ଏହା ନ୍ୟାୟପାଳିକାର ପ୍ରଥମ ସ୍ତର ଅଟେ । ନବରଙ୍ଗପୁର ଜିଲ୍ଲା ନ୍ୟାୟପାଳିକାର ଶୀର୍ଷରେ ଜିଲ୍ଲା ଓ ଦୌରା ବିଚାରପତିଙ୍କ ଅଦାଲତ ରହିଥିବା ବେଳେ ନବରଙ୍ଗପୁର ସଦର ମହକୁମା ତଥା ଜିଲ୍ଲାର ବିଭିନ୍ନ ସ୍ଥାନରେ ଅନେକ ଦେୱାନୀ ତଥା ଫୌଜଦାରୀ ଅଧସ୍ତନ ଅଦାଲତ ରହିଅଛି । ଜିଲ୍ଲା ବିଚାରପତିଙ୍କ ପ୍ରଶାସନିକ ନିୟନ୍ତ୍ରଣରେ ସମସ୍ତ ନିମ୍ନ ସମସ୍ତ ଅଦାଲତ କାର୍ଯ୍ୟ କରେ । ତେବେ ସମସ୍ତ ବିଚାରପତି ଓଡ଼ିଶା ଉଚ୍ଚ ନ୍ୟାୟାଳୟର ଅଧିନରେ କାର୍ଯ୍ୟ କରନ୍ତି । ଜିଲ୍ଲା ବିଚାରପତି ତଥା ଅନ୍ୟାନ୍ୟ ବିଚାରପତିଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟ ନିଯୁକ୍ତି ଦିଅନ୍ତି ଏବଂ ଜିଲ୍ଲାର ସମସ୍ତ ଅଦାଲତରେ କାର୍ଯ୍ୟ କରୁଥିବା କର୍ମଚାରୀଙ୍କୁ ଜିଲ୍ଲା ବିଚାରପତି ନିଯୁକ୍ତି ଦିଅନ୍ତି ।

### ଅଦାଲତସମୂହ 
#### ଜିଲ୍ଲା ଅଦାଲତ 
ନବରଙ୍ଗପୁରରେ ସ୍ଵତନ୍ତ୍ର ଜିଲ୍ଲା ଅଦାଲତ୨୨।୧୦।୨୦୧୧ରୁ କାର୍ଯ୍ୟକ୍ଷମ ହେବା ସହ ଏହାର ପ୍ରଥମ ଜିଲା ଜଜ ଥିଲେ ଜଷ୍ଟିସ୍‌ ଶ୍ରୀ ବିଭୁ ପ୍ରସାଦ ରାଉତରାୟ । ପରବର୍ତ୍ତୀ ଜିଲ୍ଲା ଓ ଦୌରା ବିଚାରପତିଙ୍କ ତାଲିକା ନିମ୍ନରେ ଦିଆଯାଇଛି ।

#### ଅନ୍ୟାନ୍ୟ ଅଦାଲତ 
# ପରିବାର ଅଦାଲତ, ନବରଙ୍ଗପୁର
# ଅତିରିକ୍ତ ଜିଲ୍ଲା ଅଦାଲତ, ନବରଙ୍ଗପୁର
# ଅତିରିକ୍ତ ଜିଲ୍ଲା ବିଚାରପତି ତଥା ପୋକ୍ସୋ (POCSO),ଆଇନ ଅଧିନରେ ସ୍ଵତନ୍ତ୍ର ବିଚାରପତିଙ୍କ ଅଦାଲତ, ନବରଙ୍ଗପୁର
# ମୁଖ୍ୟ ବିଚାର ବିଭାଗୀୟ ଦଣ୍ଡାଧିକାରିଙ୍କ ଅଦାଲତ, ନବରଙ୍ଗପୁର
# ଦେୱାନି ଅଦାଲତ (ବରିଷ୍ଠ ବିଭାଗ) ତଥା ସହକାରୀ ସେସନ ବିଚାରପତି, ନବରଙ୍ଗପୁର
# ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, ନବରଙ୍ଗପୁର
# ଗ୍ରାମ ନ୍ୟାୟାଳୟ,ରାଇଘର
# ରେଜିଷ୍ଟ୍ରାର ତଥା ସ୍ଵତନ୍ତ୍ର ଟ୍ରାକ ଅଦାଲତ, ନବରଙ୍ଗପୁର
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ନବରଙ୍ଗପୁର
# ଅତିରିକ୍ତ ଜିଲ୍ଲା ଓ ଦୌରା ଅଦାଲତ, ଉମରକୋଟ
# ଦେୱାନି ଅଦାଲତ (ବରିଷ୍ଠ ବିଭାଗ) ତଥା ସହକାରୀ ସେସନ ବିଚାରପତି, ଉମରକୋଟ
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଉମରକୋଟ
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଚନ୍ଦାହଣ୍ଡି
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଝରିଗାଁ

#### ଭାଗିଦାରୀ ସଂସ୍ଥାନ 
# ଜିଲ୍ଲା ଆଇନ ସେବା ପ୍ରାଧିକରଣ, ନବରଙ୍ଗପୁର
# ଜିଲ୍ଲା ବାର ଆସୋସିଏସନ, ନବରଙ୍ଗପୁର
# ଫ୍ରଣ୍ଟ ଅଫିସ୍‌, ନବରଙ୍ଗପୁର

## ଆଧାର 
ଶ୍ରେଣୀ:ଭାରତୀୟ ଆଇନ
ଶ୍ରେଣୀ:ନବରଙ୍ଗପୁର ଜିଲ୍ଲା
ମାସ୍ଟୋସାଇଟୋସିସ

**ମାସ୍ଟୋସାଇଟୋସିସ** (ଇଂରାଜୀ ଭାଷାରେ  **Mastocytosis**) ହେଉଛି ମାସ୍ଟ ଜୀବକୋଷର ଏକ ପ୍ରକାର କର୍କଟ ରୋଗ ।  ଏହାର ଲକ୍ଷଣଗୁଡ଼ିକ ମଧ୍ୟରେ ଗଲୁ ହେବା, ହାଇଭ୍‌ସ, ଆଞ୍ଜିଓଇଡିମା, କଥା କ‌ହିବା ବେଳେ ସଁ ସଁ ଶବ୍ଦ ହେବା, ମୁଣ୍ଡ ହାଲୁକା ଲାଗିବା, ପେଟ କ୍ରାମ୍ପ ଏବଂ ହାଡ଼ ଯନ୍ତ୍ରଣା ଅନ୍ତର୍ଭୁକ୍ତ ହୋଇପାରେ । ରୋଗ ଜଟିଳ ହେଲେ ଆନାଫାଇଲାକ୍‌ସିସ ଏବଂ ଓଷ୍ଟିଓପୋରୋସିସ୍ ଅନ୍ତର୍ଭୁକ୍ତ ହୋଇପାରେ । ଏକାଧିକ କ୍ଷେତ୍ରକୁ ପ୍ରଭାବିତ କରୁଥିବା ମାମଲାଗୁଡ଼ିକୁ ଅଣ-ଉନ୍ନତ ଏବଂ ଉନ୍ନତ ଭାବରେ ବିଭକ୍ତ କରାଯାଏ । ପୁରୁଷ ଏବଂ ମହିଳାମାନେ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ଆମେରିକାରେ କଳା ଲୋକଙ୍କ ଅପେକ୍ଷା ଧଳା ଲୋକମାନେ ଅଧିକ ପ୍ରଭାବିତ ହୁଅନ୍ତି ।

## ଆଧାର
ମଧୁ କମ୍ବିକାର

**ମଧୁ କାମ୍ବିକାର** ମହାରାଷ୍ଟ୍ରର ଜଣେ ଭାରତୀୟ ଲୋକକଳା କଳାକାର, ଥିଏଟର ଅଭିନେତ୍ରୀ ଓ କଥାଚିତ୍ର ତଥା ଟେଲିଭିଜନ୍ ବ୍ୟକ୍ତିତ୍ୱ ଅଟନ୍ତି । ସେ ୮୦ ଦଶକର ଅନ୍ୟତମ ଅଗ୍ରଣୀ ଅଭିନେତ୍ରୀ ଭାବରେ ନିଜକୁ ପ୍ରତିଷ୍ଠିତ କରିଥିଲେ । ଚାରି ଦଶନ୍ଧିର ଅଭିନୟ ଜୀବନରେ ସେ ୭୫ରୁ ଅଧିକ କଥାଚିତ୍ରରେ କାମ କରିଛନ୍ତି ଏବଂ ଏକ ଫିଲ୍ମଫେୟାର୍ ମରାଠୀ ପୁରସ୍କାର ସହିତ ଛଅଟି ମହାରାଷ୍ଟ୍ର ରାଜ୍ୟ ଚଳଚ୍ଚିତ୍ର ପୁରସ୍କାର ସମେତ ଅନେକ ପ୍ରଶଂସା ଓ ପୁରସ୍କାର ପାଇଛନ୍ତି ।

## ବ୍ୟକ୍ତିଗତ ଜୀବନ 
୧୯୫୩ ମସିହାର ଜୁଲାଇ ୨୮ ତାରିଖରେ ସେ କୋଲହାଟି ସମ୍ପ୍ରଦାୟର ବିଡ୍ ଜିଲ୍ଲାର ମାଲେଗାଓଁ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ସ୍କୁଲବେଳୁ ତାଙ୍କର ପାଠପଢ଼ା ଛାଡ଼ି ଦେଇଥିଲେ ଏବଂ ତାଙ୍କ ପିତାଙ୍କୁ ଅନୁସରଣ କରି ନିଜେ ଜଣେ କଳାକାର ଭାବରେ ଅଭିନୟ କରୁଥିଲେ । ସେ ନିଜେ ଖୁବ୍ କମ୍ ବୟସରେ ଜଣେ କଳାକାର ହୋଇପାରିଥିଲେ । ସେ ହେଉଛନ୍ତି ସ୍ୱର୍ଗତ କିଶୋର ଶାନ୍ତାବାଇ କାଲେଙ୍କ ମାଉସୀ ।

୨୭ ନଭେମ୍ବର ୨୦୧୬ରେ ମାଟୁଙ୍ଗାର ଯଶବନ୍ତ ନାଟ୍ୟ ମନ୍ଦିରରେ ଲାବଣୀ-ତମାସା ପରିବେଷଣ ବେଳେ ସେ ମଞ୍ଚ ଉପରେ ଅଚେତ ହୋଇପଡ଼ିଥିଲେ ଏବଂ ତାଙ୍କୁ ଡାକ୍ତରଖାନାରେ ଭର୍ତ୍ତି କରାଯାଇଥିଲା ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ମହାରାଷ୍ଟ୍ରର କଣ୍ଠଶିଳ୍ପୀ
ଶ୍ରେଣୀ:୧୯୫୩ ଜନ୍ମ
ଶ୍ରେୟାଶ୍ରୀ ରାୟ

**ଶ୍ରେୟଶ୍ରୀ ରାୟ** ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ବଙ୍ଗଳା ଦୂରଦର୍ଶନ ଧାରାବାହିକରେ ଅଭିନୟ କରନ୍ତି । ତାଙ୍କ ଅଭିନିତ କେତେକଗୁଡ଼ିଏ କୃତି ମଧ୍ୟରେ *ରନ୍ ରୋନି ରନ୍*, *ମଙ୍ଗଳ ଚଣ୍ଡୀ*, ଓ *ଭାନୁମତୀର ଖେଳ* ଆଦି ଅନ୍ୟତମ ।

## ଦୂରଦର୍ଶନ ଧାରାବାହିକ 
* *ରନ୍ ରୋନି ରନ୍* 
* *ମଙ୍ଗଳ ଚଣ୍ଡୀ*
* *ଭାନୂମତୀର ଖେଳ*
* *ଶକ୍ତିରୂପେଣ*
* *ସାଥୀ*
* *ରଙ୍ଗମଟି ତୀରନ୍ଦାଜ*

## ଆଧାର 
## ଅଧିକ ତଥ୍ୟ
ଶ୍ରେଣୀ:୨୦୦୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳା ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶାମା ଦୁଲାରୀ

**ଶାମା ଦୁଲାରୀ** ଜଣେ ଭାରତୀୟ ଅଭିନେତ୍ରୀ ଓ ନୃତ୍ୟଶିଳ୍ପୀ ଅଟନ୍ତି । ସେ ୧୯୪୦ ଦଶକରୁ ୧୯୫୦ ଦଶକର ପ୍ରାରମ୍ଭରେ ଅଭିନୟ କରିଥିଲେ ଏବଂ ଅଭିନେତ୍ରୀ ଶ୍ୟାମା ଓ ଦୁଲାରୀ ଭାବରେ ତାଙ୍କର ଦୁଇଟି ନାମ ବ୍ୟବହାର କରାଯାଇଥିଲା । ୧୯୫୨ ମସିହାରେ ତାଙ୍କର କଥାଚିତ୍ର ଜଗତରେ ଅଭିନୟ ଯାତ୍ରା ଶେଷ ହେବା ପରେ ସେ ବମ୍ବେରେ ରହୁଛନ୍ତି ।

## ଅଭିନୀତ କଥାଚିତ୍ର
**ଶହଜାଦି* (୧୯୪୧)
**ନିଲି* (୧୯୫୦)
**ଭୁଲେ ଭଟକେ* (୧୯୫୨)

## References 
## External links 
* 

ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ମୁମ୍ବାଇର ଅଭିନେତ୍ରୀ
ପ୍ରସାର ଚିହ୍ନ

**ପ୍ରସାର ଚିହ୍ନ** (ଇଂରାଜୀ ଭାଷାରେ  **Stretch marks**), ଅନ୍ୟ ନାମ **ଷ୍ଟ୍ରାଇ (striae)** ହେଉଛି ଚର୍ମ ଭିତରେ ଥିବା ଏକ ପ୍ରକାରର ଦାଗ । ଏଗୁଡ଼ିକ ପ୍ରାୟତଃ ଗୋଲାପୀ କିମ୍ବା ବାଇଗଣୀ ରେଖା ଭାବରେ ଆରମ୍ଭ ହୁଏ ଏବଂ ସମୟ ସହିତ ଧଳା ରଙ୍ଗର ହୋଇଯାଏ ।  ପେଟ, ଜଙ୍ଘ, ସ୍ତନ, କିମ୍ବା ପିଠି ସାଧାରଣତଃ ପ୍ରଭାବିତ ହୁଏ ।  

ଏଗୁଡ଼ିକ ପ୍ରାୟତଃ ଯୌବନ, ଓଜନ ବୃଦ୍ଧି, କିମ୍ବା ଗର୍ଭାବସ୍ଥା ସମୟ ଭଳି ସମୟରେ ଚର୍ମର ଦ୍ରୁତ ବୃଦ୍ଧି ଯୋଗୁ ପ୍ରସାରଣ ଦାଗ ସୃଷ୍ଟି ହୋଇଥାଏ ।  ରୋଗ ନିର୍ଣ୍ଣୟ ସାଧାରଣତଃ ରୂପ ଉପରେ ଆଧାରିତ; ତଥାପି ଏହା ବାୟୋପସି ଦ୍ୱାରା ନିଶ୍ଚିତ କରାଯାଇପାରେ ।

ଏହା ନିମନ୍ତେ ସାଧାରଣତଃ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏ ନାହିଁ । 

**ପ୍ରସାର ଚିହ୍ନ**  ଏକ ସାଧାରଣ ଅବସ୍ଥା ଯାହା ସ୍ଥୂଳକାୟଧାରୀ ଅଧା ଲୋକଙ୍କୁ ପ୍ରଭାବିତ କରେ ଏବଂ ଯୌବନ ଏବଂ ଗର୍ଭାବସ୍ଥାରେ ୯୦% ପର୍ଯ୍ୟନ୍ତ ଏହା ହୁଏ ।  "ଷ୍ଟ୍ରିଆ" ଶବ୍ଦର ଅର୍ଥ ସିଆର ବା ଇଂରାଜୀରେ "ଫରୋ"। 

## ଆଧାର
କୁଟଲେ ଖାନ

**କୁଟେଲ ଖାନ** (ଜନ୍ମ: ୧୦ ଜାନୁଆରୀ ୧୯୮୪) ରାଜସ୍ଥାନର ଜଣେ ଭାରତୀୟ ଗାୟକ, ସଙ୍ଗୀତକାର ଓ ଗୀତିକାର । ସେ *ଅମ୍ବାଲା*, *ଆକ୍ସନ*, *ଆଫ୍‌ୱା*, *ଦାହାଦ୍*, *ଲଭ୍ ଶାଦି ଡ୍ରାମା* ଭଳି ଅନେକ କଥାଚିତ୍ର ଓ ଟିଭି ଧାରାବାହିକ ଆଦିରେ ଜଣେ ପ୍ରଚ୍ଛଦପଟ ଗାୟକ ଭାବରେ କାମ କରିଛନ୍ତି । ତାଙ୍କୁ କୋକ୍ ଷ୍ଟୁଡିଓ @ ଏମଟିଭି ସିଜନ୍ ୩ରେ ଦେଖିବାକୁ ମିଳିଥିଲା । ତାଙ୍କ ରଚନା 'ମୁମାଲ' ପାଇଁ ତାଙ୍କୁ ଗ୍ଲୋବାଲ ଇଣ୍ଡିଆନ୍ ମ୍ୟୁଜିକ୍ ଏକାଡେମୀ ଆୱାର୍ଡ (ଜିଆଇଏମ୍ଏ) ୨୦୧୫ରେ ଶ୍ରେଷ୍ଠ ଲୋକଗୀତ ଭାବରେ ଏକକ ପୁରସ୍କାର ମିଳିଥିଲା ।

ଖାନ ଟିଭି ସିରିଜ୍ ଓ ଏମଟିଭି କୋକ୍ ଷ୍ଟୁଡିଓ ସିଜନ ୩, ଏମଟିଭି ଅନ୍‌ପ୍ଲଗ୍ଡ, ଦି ଦେଓରିଷ୍ଟ, ରେଡିଓସିଟି ଫ୍ରିଡମ୍ ଆୱାର୍ଡ଼ ଭଳି ଧାରାବାହିକରେ ଅଭିନୟ କରିଥିଲେ । ସେ ୮୦ରୁ ଅଧିକ ଦେଶରେ ସଙ୍ଗୀତ ପରିବେଷଣ କରିଛନ୍ତି । ତାଙ୍କ ବାପା ଉସ୍ତାଦ ଜେଥୁ ଖାନ୍ ତାଙ୍କୁ ୮ ବର୍ଷ ବୟସରେ ପ୍ରଶିକ୍ଷଣ ଦେବା ଆରମ୍ଭ କରିଥିଲେ । ଚତୁର୍ଥ ଶ୍ରେଣୀ ପରେ କୁଟ୍ଲେ ଖାନ୍ ପାଠ ପଢ଼ିବା ଓ ସଙ୍ଗୀତ ଶିଖିବା ପାଇଁ ସ୍କୁଲ୍ ଛାଡ଼ିଥିଲେ ।

## ପେଷା 
୨୦୧୧ ମସିହାରେ, ସେ ସଙ୍ଗୀତଜ୍ଞ ଚମ୍ପେ ଖାନ୍, ଦୟାମ୍ ଖାନ୍ ଓ ଗଫୁର ଖାନ୍‌ଙ୍କୁ ନେଇ 'ଦ କୁଟ୍ଲେ ଖାନ୍ ପ୍ରୋଜେକ୍ଟ' ଗଠନ କରିଥିଲେ । ତାଙ୍କ ବ୍ୟାଣ୍ଡ ଗଠନ କରିବା ପୂର୍ବରୁ, ଖାନଙ୍କୁ ଜୈସଲମେରର କଳାକାର କଲୋନୀରେ ଖାରତାଲଙ୍କ ସହ ରାଗ ପରୀକ୍ଷଣ କରୁଥିବା ଦେଖିବା ପରେ କିଛି କଳାକାର ତାଙ୍କୁ ଫ୍ରାନ୍ସରେ ପରିବେଷଣ କରିବାକୁ ନିମନ୍ତ୍ରଣ କରିଥିଲେ ।

## ପୁରସ୍କାର 
## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୪ ଜନ୍ମ
ଶ୍ରେଣୀ:ଭାରତୀୟ ଲୋକଗୀତ ଗାୟକ
ଶ୍ରେଣୀ:ଭାରତୀୟ ସଙ୍ଗୀତକାର
ଶ୍ରେଣୀ:ଭାରତୀୟ ଗୀତିକାର
ମଙ୍ଗୋଲିୟ ଦାଗ

**ଆଜନ୍ମ ଚର୍ମ ମେଲାନୋସାଇଟୋସିସ**, ଅନ୍ୟ ନାମ **ମଙ୍ଗୋଲିୟ ଦାଗ**, ହେଉଛି ଏକ ଅନିୟମିତ ଆକୃତିର ନୀଳ-ଧୂସର ରଙ୍ଗର  ଜନ୍ମଚିହ୍ନ ।  ଏଗୁଡ଼ିକ ସମତଳ ଅଞ୍ଚଳ ଏବଂ ସାଧାରଣତଃ ନିମ୍ନ ପିଠିକୁ ପ୍ରଭାବିତ କରିଥାଏ; ତଥାପି, ଅନ୍ୟାନ୍ୟ ଅଞ୍ଚଳ ଏଥିରେ ଜଡ଼ତ ହୋଇପାରେ । ସାଧାରଣତଃ ଛଅ ବର୍ଷ ବୟସ ସୁଦ୍ଧା ସେମାନଙ୍କର ଉନ୍ନତି ହୁଏ; ତଥାପି ସମ୍ପୂର୍ଣ୍ଣ ଭାବରେ କିଛି ଉପଶମ ହୁଏ ନାହିଁ ।  ରୋଗ ନିର୍ଣ୍ଣୟ ସାଧାରଣତଃ ଦେଖାଯିବା ଉପରେ ଆଧାରିତ ହୁଏ । 

## ଆଧାର
ଜିଲ୍ଲା ନ୍ୟାୟପାଳିକା, ସୋନପୁର

**ସୋନପୁର ଜିଲ୍ଲା ନ୍ୟାୟପାଳିକା** ବ୍ୟବସ୍ଥା ଓଡ଼ିଶାର ଜିଲ୍ଲା ପୁନର୍ଗଠନ ପରବର୍ତ୍ତୀ ନୂତନ ସୋନପୁର ଜିଲ୍ଲାର ଜିଲ୍ଲା ଅଦାଲତ, ଅନ୍ୟାନ୍ୟ ନିମ୍ନ ଅଦାଲତ ତଥା ସମ୍ପର୍କିତ ଭାଗିଦାରୀ ସଂସ୍ଥାନକୁ ନେଇ ଗଠିତ । ଏହାର ମୁଖ୍ୟାଳୟ ସୋନପୁର ସହରରେ ଅବସ୍ଥିତ ।

## ଇତିହାସ 
୧୭ ଜୁନ ୧୯୪୮ରୁ ବଲାଙ୍ଗିର-କଳାହାଣ୍ଡି ସଂଯୁକ୍ତ ନ୍ୟାୟପାଳିକା ବିଭାଗ ବଲାଙ୍ଗିର ମୁଖ୍ୟାଳୟରେ କାର୍ଯ୍ୟକ୍ଷମ ଥିଲା ।  ତେବେ 28.02.1982 ରୁ କଳାହାଣ୍ଡି ଜିଲ୍ଲା ନ୍ୟାୟପାଳିକା ବଲାଙ୍ଗିର ଜଜସିପ୍ ରୁ ପୃଥକ ହୋଇଥିଲା । ଓଡ଼ିଶା ସରକାରଙ୍କ ଦ୍ଵାରା ଜିଲା ପୁନର୍ଗଠନ  ଘୋଷିତ ହେବା ପରେ, ବଲାଙ୍ଗିର ଏବଂ ସୋନପୁର ଜଜସିପ୍ ମିଳିତ ଭାବେ 22.06.2012 ପର୍ଯ୍ୟନ୍ତ ଚାଲିଥିଲା ଏବଂ 23.06.2012 ରୁ ବଲାଙ୍ଗିର ଜିଲ୍ଲା ନ୍ୟାୟପାଳିକାରୁ ସୋନପୁର ଜିଲ୍ଲା ନ୍ୟାୟପାଳିକା ପୃଥକ ହୋଇଗଲା ।

ବର୍ତ୍ତମାନ ସୋନପୁର ଜିଲ୍ଲାର ଜିଲ୍ଲା ଏବଂ ସେସନ୍ସ ଜଜ, ଅଦାଲତ ସୋନପୁର ମୁଖ୍ୟାଳୟରେ କାର୍ଯ୍ୟ କରୁଛି ଏବଂ ଏହାର ପ୍ରଶାସନିକ ଅଧିକାରକ୍ଷେତ୍ର ଅନ୍ୟ ସମସ୍ତ ଅନୁଗତ ଦିୱାନୀ ଏବଂ ଫୌଜଦାରୀ ଅଦାଲତଗୁଡ଼ିକ ଯେଉଁଗୁଡ଼ିକ ସୋନପୁର, ବିନ୍‌କା, ତରଭା, ଡୁଙ୍ଗୁରିପଲ୍ଲୀ, ବୀରମହାରାଜପୁର ଏବଂ ରାମପୁର ଉପ-ବିଭାଗରେ କାର୍ଯ୍ୟ କରୁଛି ।

## ଗଠନ 
### ଜିଲ୍ଲା ଅଦାଲତ 
ସୋନପୁରରେ ସ୍ଵତନ୍ତ୍ର ଜିଲ୍ଲା ଅଦାଲତ ୨୩।୬।୨୦୧୨ରୁ କାର୍ଯ୍ୟକ୍ଷମ ହେବା ସହ ଏହାର ପ୍ରଥମ ଜିଲା ଜଜ ଥିଲେ ଶ୍ରୀ ନିରଞ୍ଜନ ସାହୁ । ପରବର୍ତ୍ତୀ ଜିଲ୍ଲା ଓ ଦୌରା ବିଚାରପତିଙ୍କ ତାଲିକା ନିମ୍ନରେ ଦିଆଯାଇଛି ।

### ଅନ୍ୟାନ୍ୟ ଅଦାଲତ 
# ପରିବାର ଅଦାଲତ, ସୋନପୁର
# ଅତିରିକ୍ତ ଜିଲ୍ଲା ବିଚାରପତି, ସୋନପୁର
# ମୁଖ୍ୟ ବିଚାର ବିଭାଗୀୟ ଦଣ୍ଡାଧିକାରିଙ୍କ ଅଦାଲତ, ସୋନପୁର
# ଦେୱାନି ଅଦାଲତ (ବରିଷ୍ଠ ବିଭାଗ) ତଥା ସହକାରୀ ସେସନ ବିଚାରପତି (ମହିଳା), ସୋନପୁର
# ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, ସୋନପୁର
# ଦେୱାନି ଅଦାଲତ (ବରିଷ୍ଠ ବିଭାଗ), ସୋନପୁର
# ରେଜିଷ୍ଟ୍ରାର ତଥା ଅତିରିକ୍ତ ଦେୱାନୀ ଅଦାଲତ, ସୋନପୁର
# ୧ମ- ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ସୋନପୁର
# ୨ୟ- ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ସୋନପୁର
# ଦେୱାନି ଅଦାଲତ (ବରିଷ୍ଠ ବିଭାଗ)-ତଥା- ସହକାରୀ ସେସନ ଜଜ, ବୀରମହାରାଜପୁର
# ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, ବୀରମହାରାଜପୁର
# ଦେୱାନି ଅଦାଲତ (ବରିଷ୍ଠ ବିଭାଗ), ରାମପୁର
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ରାମପୁର
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ବିନ୍‌କା
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ତରଭା
# ଗ୍ରାମ ନ୍ୟାୟାଳୟ, ଡୁଙ୍ଗୁରିପାଲ୍ଲୀ

### ଭାଗିଦାରୀ ସଂସ୍ଥାନ 
# ଜିଲ୍ଲା ଆଇନ ସେବା ପ୍ରାଧିକରଣ, ସୋନପୁର
# ଜିଲ୍ଲା ବାର ଆସୋସିଏସନ, ସୋନପୁର
# ଫ୍ରଣ୍ଟ ଅଫିସ୍‌, ସୋନପୁର

## ଆଧାର 
ଶ୍ରେଣୀ:ଭାରତୀୟ ଆଇନ
ଶ୍ରେଣୀ:ସୁବର୍ଣ୍ଣପୁର ଜିଲ୍ଲା
ଗଙ୍ଗେଇକୋଣ୍ଡ ଚୋଳପୁରମ୍

**ଗଙ୍ଗେଇକୋଣ୍ଡ ଚୋଳପୁରମ୍** ହେଉଛି ଭାରତର ତାମିଲନାଡୁର ଆରିୟାଲୁର ଜିଲ୍ଲା ଜୟନକୋଣ୍ଡମ ନିକଟରେ ଅବସ୍ଥିତ ଏକ ଗ୍ରାମ | ଏହା ପ୍ରାୟ ୧୦୨୫ ମସିହାରେ ଚୋଳ ସମ୍ରାଟ ରାଜେନ୍ଦ୍ର ପ୍ରଥମଙ୍କ ଦ୍ୱାରା ଚୋଳ ରାଜବଂଶର ରାଜଧାନୀ ହୋଇଥିଲା ଏବଂ ପ୍ରାୟ ୨୫୦ ବର୍ଷ ଧରି ରାଜଧାନୀ ଭାବରେ କାର୍ଯ୍ୟ କରିଥିଲା।

ଏହି ସହରଟି ତିରୁଚିରାପଲ୍ଲୀ ଆନ୍ତର୍ଜାତୀଯ଼ ବିମାନ ବନ୍ଦରର ପ୍ରାଯ଼ ୧୨୫ କିଲୋମିଟର (୭୮ ମାଇଲ) ଉତ୍ତର-ପୂର୍ବରେ ଅବସ୍ଥିତ।   ୨୦୧୪ ମସିହା ସୁଦ୍ଧା, ଏହି ପ୍ରାଚୀନ ସହର ଭାରତର ତାମିଲନାଡ଼ୁର ଆରିଯ଼ାଲୁର ଜିଲ୍ଲା ଏକ ଐତିହ୍ଯ଼ ସହର ଭାବେ ବିଦ୍ଯ଼ମାନ ରହିଛି। ଏହି ସ୍ଥାନରେ ଥିବା ମହାନ ଅରୁଲମିଗୁ ପେରୁଭୁଡାୟାର ମନ୍ଦିର ଏହାର ସ୍ମାରକୀ ପ୍ରକୃତିରେ ତାଞ୍ଜାଭୁରର ଅରୁଲମିଗୁ ପେରୁଭୁଡାୟାର କୋଭିଲ ପରେ ଅବସ୍ଥିତ ଏବଂ ମୂର୍ତ୍ତିକଳା ଗୁଣବତ୍ତା ଦୃଷ୍ଟିରୁ ଏହାକୁ ପଛରେ ପକାଇ ଦେଇଛି।  ଏହାକୁ ୟୁନେସ୍କୋ ଦ୍ୱାରା ବିଶ୍ୱ ଐତିହ୍ୟ ସ୍ଥଳ ଭାବରେ ସ୍ୱୀକୃତି ଦିଆଯାଇଛି।
ଅରବିନ୍ଦ ବେଗଦା

**ଅରବିନ୍ଦ ବେଗଦା** ଜଣେ ଭାରତୀୟ ଗୁଜରାଟୀ ଲୋକଗୀତ ଗାୟକ ।  ସେ ୨୦୧୫ ମସିହାରେ, ରିଆଲିଟି ଟେଲିଭିଜନ ଶୋ ବିଗ୍ ବସ୍ ୯ରେ ପ୍ରତିଯୋଗୀ ଥିଲେ ।

## ପ୍ରାରମ୍ଭିକ ଜୀବନ
ଅରବିନ୍ଦ ବେଗଦା ୧୯୭୪ ମସିହାର ଅକ୍ଟୋବର ୫ ତାରିଖରେ, ଅହମ୍ମଦାବାଦରେ ଜନ୍ମଗ୍ରହଣ କରିଥିଲେ । ସେ ବିଦ୍ୟାନଗର ହାଇସ୍କୁଲରୁ ବିଦ୍ୟାଳୟ ସ୍ତରୀୟ ଶିକ୍ଷା ଶେଷ କରିଥିଲେ । ସେ ଡ୍ରାମାରେ ଡିପ୍ଲୋମାରେ ଯୋଗ ଦେଇଥିଲେ କିନ୍ତୁ ବାଣିଜ୍ୟ ପଢ଼ିବା ପାଇଁ ଏହାକୁ ଛାଡ଼ି ଦେଇଥିଲେ । ନବଗୁଜରାଟ ମହାବିଦ୍ୟାଳୟରୁ ସ୍ନାତକ ଡିଗ୍ରୀ ହାସଲ କରିଥିଲେ । ସେ ଏକ ଏୟାର କଣ୍ଡିସନିଂ ଫାର୍ମର ମାର୍କେଟିଂ ଏଜେଣ୍ଟ ଭାବେ ଚାକିରୀ ଜୀବନ ଆରମ୍ଭ କରିଥିଲେ । ମାର୍କେଟିଂରେ ବାର ବର୍ଷ କାମ କରିବା ପରେ ସେ ଇଣ୍ଡିଆନ୍ ସୋସାଇଟି ଅଫ୍ ହିଟିଂ ଆଣ୍ଡ୍ ରେଫ୍ରିଜରେଟିଭ୍ ଏୟାର-କଣ୍ଡିସନିଂ ଇଞ୍ଜିନିୟର୍ସର ଅହମ୍ମଦାବାଦ ଚାପ୍ଟରର ସଭାପତି ଭାବେ ନିଯୁକ୍ତ ହୋଇଥିଲେ ।

## ପେଷା
ଅରବିନ୍ଦ ବେଗଦାଙ୍କର ସଙ୍ଗୀତରେ କୌଣସି ଆନୁଷ୍ଠାନିକ ତାଲିମ ନାହିଁ । ସେ ନରେନ୍ଦ୍ର ରାଓଙ୍କ ଅଧୀନରେ ହାର୍ମୋନିୟମ ଶିଖିବା ଆରମ୍ଭ କରିଥିଲେ ଏବଂ ପରେ ୨୦୦୨ ମସିହାରେ ଏକ ଅର୍କେଷ୍ଟ୍ରା ଗଠନ କରିଥିଲେ । ସେମାନେ ନବରାତ୍ରୀ ସମୟରେ, ବିଭିନ୍ନ ସ୍ଥାନରେ ନୃତ୍ୟ ପରିବେଷଣ କରିବା ଆରମ୍ଭ କରିଥିଲେ। ୨୦୦୬ ମସିହାରେ, ମଣିରାଜ ବାରୋଟଙ୍କ ଆକସ୍ମିକ ମୃତ୍ୟୁ ପରେ ତାଙ୍କୁ ଅହମ୍ମଦାବାଦର ନବରାତ୍ରୀ ଗର୍ବାରେ ନୃତ୍ୟ ପରିବେଷଣ କରିବାକୁ ନିମନ୍ତ୍ରଣ କରାଯାଇଥିଲା, ଯେଉଁଠାରେ ସେ ପ୍ରଥମ ଥର ପାଇଁ ତାଙ୍କର ଗୀତ 'ଭାଇ ଭାଇ' ପରିବେଷଣ କରିଥିଲେ । *ଭାଲା ମୋରି ରାମା* (୨୦୧୧) ସମେତ ତାଙ୍କର ସଙ୍ଗୀତ ଆଲବମ୍‌ର ଅଧା ନିୟୁତରୁ ଅଧିକ କପି ବିକ୍ରି ହୋଇଛି । ୨୦୧୨ ମସିହାରେ, ଗୁଜରାଟ ନିର୍ବାଚନ ପ୍ରଚାର ପାଇଁ ଭାରତୀୟ ଜନତା ପାର୍ଟି ତାଙ୍କୁ ମଧ୍ୟ ସାମିଲ କରିଥିଲା । ୨୦୧୬ ମସିହାରେ, ସେ ହିନ୍ଦୀ କଥାଚିତ୍ର *ଫ୍ୟାନ୍‌*ର "ଜବ୍ରା ଫ୍ୟାନ୍" ଗୀତର ଏକ ପ୍ରମୋସନାଲ୍ ଗୁଜରାଟୀ ସଂସ୍କରଣ ଗାଇଥିଲେ ।

## ଦୂରଦର୍ଶନ 
## କଥାଚିତ୍ର 
## ଆଧାର 
ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଗୁଜରାଟୀ କଣ୍ଠଶିଳ୍ପୀ
ଶ୍ରେଣୀ:ଭାରତୀୟ କଣ୍ଠଶିଳ୍ପୀ
ଶ୍ରେଣୀ:ଭାରତୀୟ ଲୋକଗୀତ ଗାୟକ
ଜରାୟୁ ଗ୍ରୀବା ପଲିପ

**ଜରାୟୁ ଗ୍ରୀବା ପଲିପ** (ଇଂରାଜୀ ଭାଷାରେ  **cervical polyp**) ହେଉଛି ଗର୍ଭାଶୟ କେନାଲର ଭିତର ଭାଗରେ ସୃଷ୍ଟି ହେଉଥିବା ଏକ ବୃଦ୍ଧି । ଏହି ରୋଗରେ ସାଧାରଣତଃ ଲକ୍ଷଣ ଦେଖାଏ ନାହିଁ; ତଥାପି, ବେଳେବେଳେ ଯୌନ ସମ୍ଭୋଗ ପରବର୍ତ୍ତୀ  ରକ୍ତସ୍ରାବ କିମ୍ବା ଯୋନି ସ୍ରାବ ହେବା ଦେଖାଯାଇପାରେ ।

ଏହି ରୋଗର କାରଣ ଜଣା ନାହିଁ । ଅପସାରଣ ପରେ ଏଗୁଡ଼ିକର ପୁନରାବୃତ୍ତି ହୋଇପାରେ । ସର୍ଭିକାଲ୍ ପଲିପ୍ ସାଧାରଣତଃ ୨ରୁ ୫% ମହିଳାଙ୍କୁ କୁ ପ୍ରଭାବିତ କରିଥାଏ । ଏଗୁଡ଼ିକ ପ୍ରାୟତଃ ୪୦ ବର୍ଷ ବୟସରୁ ଅଧିକ ବୟସ୍କ ଲୋକଙ୍କଠାରେ ଦେଖାଯାଏ ।

## ଆଧାର
ଭାଦ୍ଦେପଲ୍ଲୀ ଶ୍ରୀନିବାସ

**ଭାଦ୍ଦେପଲ୍ଲୀ ଶ୍ରୀନିବାସ** (୪ ଜୁଲାଇ ୧୯୬୦  ୨୯ ଫେବୃଆରୀ ୨୦୨୪) ଜଣେ ଭାରତୀୟ ଗାୟକ ଥିଲେ । ସେ ମୁଖ୍ୟତଃ ତେଲୁଗୁ କଥାଚିତ୍ର ଓ ଲୋକଗୀତ ଗାନ କରୁଥିଲେ । ସେ *ଗବ୍ବର ସିଂହ* (୨୦୧୨) କଥାଚିତ୍ରର "ଗନ୍ନୁଲାଣ୍ଟି କାନୁଲୁନ୍ନା ପିଲ୍ଲା" ଗୀତ ପାଇଁ ଶ୍ରେଷ୍ଠ ପ୍ରଚ୍ଛଦପଟ ଗାୟକ - ତେଲୁଗୁ ଭାବରେ ଫିଲ୍ମଫେୟାର ପୁରସ୍କାର ପାଇଥିଲେ ।

## ପ୍ରାରମ୍ଭିକ ଜୀବନ ଓ ପେଷା 
ଭାଦ୍ଦେପଲ୍ଲୀ ଶ୍ରୀନିବାସ ୧୯୬୦ ମସିହାର ଜୁଲାଇ ୪ ତାରିଖରେ, ଭାରତର ଆନ୍ଧ୍ରପ୍ରଦେଶର ୱାରାଙ୍ଗଲ ଜିଲ୍ଲାରେ (ବର୍ତ୍ତମାନ ତେଲେଙ୍ଗାନାରେ) ଜନ୍ମଗ୍ରହଣ କରିଥିଲେ । ପିଲାଦିନେ ତାଙ୍କ ପରିବାର ହାଇଦ୍ରାବାଦ ଚାଲି ଆସିଥିଲେ । ୩ ବର୍ଷ ବୟସରୁ ସେ ଗୀତ ଗାଇବା ଆରମ୍ଭ କରିଥିଲେ । ସେ ପ୍ରଥମେ କ୍ରୀଡ଼ା ପ୍ରତି ଆଗ୍ରହୀ ଥିଲେ ଏବଂ କୃଷ୍ଣା ଜିଲ୍ଲାର ଏକ ବିଦ୍ୟାଳୟରେ ଶାରୀରିକ ଶିକ୍ଷା ଶିକ୍ଷକ ଭାବରେ କାର୍ଯ୍ୟ କରିଥିଲେ ।

ପରବର୍ତ୍ତୀ ସମୟରେ, ସେ ୧୯୯୪ ମସିହାରେ ମେଘନା ଅଡ଼ିଓ ଜରିଆରେ ଏକ ସ୍ୱାଧୀନ ଆଲବମ୍ *କାଲିକି ଚିଲୁକାଲୁ* ମୁକ୍ତିଲାଭ କରିଥିଲେ ଯାହା ଲୋକପ୍ରିୟ ହୋଇଥିଲା । ସେହି ବର୍ଷ, ସେ *ନମସ୍ତେ ଆନ୍ନା* ଚଳଚ୍ଚିତ୍ରରୁ ରାଜ-କୋଟିଙ୍କ ଦ୍ୱାରା ପ୍ରସ୍ତୁତ "ଗରମ ଗରମ ପ୍ୟାଇ ଗଜଜାଲା ସାନାରୀ" ଗୀତ ଜରିଆରେ ଜଣେ ପ୍ରଚ୍ଛଦପଟ ଗାୟକ ଭାବରେ କଥାଚିତ୍ରରେ ଗୀତ ଗାଇବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ, ସେ ଅନେକ ସ୍ୱାଧୀନ ଲୋକଗୀତ ଗାଇଛନ୍ତି ।

## ମୃତ୍ୟୁ 
୨୯ ଫେବୃଆରୀ ୨୦୨୪ରେ ୬୪ ବର୍ଷ ବୟସରେ ହାଇଦ୍ରାବାଦସ୍ଥିତ ତାଙ୍କ ବାସଭବନରେ ସ୍ୱାସ୍ଥ୍ୟ ସମ୍ବନ୍ଧୀୟ ସମସ୍ୟା କାରଣରୁ ତାଙ୍କର ଦେହାନ୍ତ ହୋଇଥିଲା ।

## ପୁରସ୍କାର ଓ ମନୋନୟକ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଭାରତୀୟ ଲୋକଗୀତ ଗାୟକ
ଶ୍ରେଣୀ:ଭାରତୀୟ କଣ୍ଠଶିଳ୍ପୀ
ଶ୍ରେଣୀ:ତେଲୁଗୁ କଣ୍ଠଶିଳ୍ପୀ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:୧୯୬୦ ଜନ୍ମ
ଜିଲ୍ଲା ନ୍ୟାୟପାଳିକା, କଳାହାଣ୍ଡି

**କଳାହାଣ୍ଡି ଜିଲ୍ଲା ନ୍ୟାୟପାଳିକା** ବ୍ୟବସ୍ଥା ଓଡ଼ିଶାର ଜିଲ୍ଲା ପୁନର୍ଗଠନ ପରବର୍ତ୍ତୀ ନୂତନ କଳାହାଣ୍ଡି ଜିଲ୍ଲାର ଜିଲ୍ଲା ଅଦାଲତ, ଅନ୍ୟାନ୍ୟ ନିମ୍ନ ଅଦାଲତ ତଥା ସମ୍ପର୍କିତ ଭାଗିଦାରୀ ସଂସ୍ଥାନକୁ ନେଇ ଗଠିତ । ଏହାର ମୁଖ୍ୟାଳୟ କଳାହାଣ୍ଡି ଜିଲ୍ଲାର ଭବାନୀପାଟନା ସହରରେ ଅବସ୍ଥିତ ।

## ଇତିହାସ 
ଭାରତର ସ୍ଵାଧୀନତା ପରେ, କଳାହାଣ୍ଡି, ୧ ଜାନୁଆରୀ ୧୯୪୮ ରେ ଭାରତୀୟ ସଂଘରେ ଯୋଗ ଦେଇଥିଲା । ୧ ନଭେମ୍ବର ୧୯୪୯ ରେ, ବଲାଙ୍ଗିର ଜିଲ୍ଲା ଏବଂ ସୁବର୍ଣ୍ଣପୁର ଜିଲ୍ଲା ମିଶି ଏକ ଅଲଗା ଜିଲ୍ଲା ଗଠନ ହୋଇଥିଲା ଏବଂ ସମ୍ବଲପୁରର ନୁଆପଡା ସବଡିଭିଜନ କଳାହାଣ୍ଡି ଜିଲ୍ଲାରେ ସଂଲଗ୍ନ ହୋଇଥିଲା । ୧୯୬୭ ରେ, ପ୍ରଶାସନିକ ସୁବିଧା ଉଦ୍ଦେଶ୍ୟରେ କଳାହାଣ୍ଡି ଜିଲ୍ଲାର କାଶୀପୁର ବ୍ଲକ୍‌, ରାୟଗଡା ସବଡିଭିଜନକୁ ସ୍ଥାନାନ୍ତର ହୋଇଥିଲା । ୧୯୯୩ ରେ, ନୁଆପଡା ସବଡିଭିଜନ ଅଲଗା ଜିଲ୍ଲା ଭାବରେ ପ୍ରତିଷ୍ଠିତ ହେଲା ।

କଳାହାଣ୍ଡି-ନୁଆପଡା ନ୍ୟାୟପାଳିକା ୨୮.୦୨.୧୯୮୨ ରେ ବଲାଙ୍ଗିର-କଳାହାଣ୍ଡି ନ୍ୟାୟପାଳିକା ମଣ୍ଡଳରୁ ପୃଥକ ହୋଇଥିଲା ଏବଂ ୨୮.୦୨.୧୯୮୨ ଠାରୁ ସ୍ଵତନ୍ତ୍ର କାର୍ଯ୍ୟ କରିବା ଆରମ୍ଭ କରିଥିଲା । ପରବର୍ତ୍ତୀ ସମୟରେ ଅର୍ଥାତ ୦୭.୦୭.୨୦୧୨ ରେ, ନୁଆପଡା ଜିଲ୍ଲା ନ୍ୟାୟପାଳିକା ମଣ୍ଡଳ, ମୂଳ କଳାହାଣ୍ଡି-ନୁଆପଡା ନ୍ୟାୟପାଳିକା ମଣ୍ଡଳରୁ ପୃଥକ ହୋଇଥିଲା ।

## ଗଠନ 
ଜିଲ୍ଲା ନ୍ୟାୟପାଳିକା ଭାରତର ଜିଲ୍ଲା ସ୍ତରରେ ରହିଥିବା ନ୍ୟାୟପ୍ରଣାଳୀକୁ ସୂଚିତ କରେ । ଏହା ନ୍ୟାୟପାଳିକାର ପ୍ରଥମ ସ୍ତର ଅଟେ । କଳାହାଣ୍ଡି ଜିଲ୍ଲା ନ୍ୟାୟପାଳିକାର ଶୀର୍ଷରେ ଜିଲ୍ଲା ଓ ଦୌରା ବିଚାରପତିଙ୍କ ଅଦାଲତ ରହିଥିବା ବେଳେ କଳାହାଣ୍ଡି ସଦର ମହକୁମା, ଭବାନୀପାଟଣା ତଥା ଜିଲ୍ଲାର ବିଭିନ୍ନ ସ୍ଥାନରେ ଅନେକ ଦେୱାନୀ ତଥା ଫୌଜଦାରୀ ଅଧସ୍ତନ ଅଦାଲତ ରହିଅଛି । ଜିଲ୍ଲା ବିଚାରପତିଙ୍କ ପ୍ରଶାସନିକ ନିୟନ୍ତ୍ରଣରେ ସମସ୍ତ ନିମ୍ନ ସମସ୍ତ ଅଦାଲତ କାର୍ଯ୍ୟ କରେ । ତେବେ ସମସ୍ତ ବିଚାରପତି ଓଡ଼ିଶା ଉଚ୍ଚ ନ୍ୟାୟାଳୟର ଅଧିନରେ କାର୍ଯ୍ୟ କରନ୍ତି । ଜିଲ୍ଲା ବିଚାରପତି ତଥା ଅନ୍ୟାନ୍ୟ ବିଚାରପତିଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟ ନିଯୁକ୍ତି ଦିଅନ୍ତି ଏବଂ ଜିଲ୍ଲାର ସମସ୍ତ ଅଦାଲତରେ କାର୍ଯ୍ୟ କରୁଥିବା କର୍ମଚାରୀଙ୍କୁ ଜିଲ୍ଲା ବିଚାରପତି ନିଯୁକ୍ତି ଦିଅନ୍ତି ।

### ଜିଲ୍ଲା ଅଦାଲତ 
ଜିଲ୍ଲା ପୁନର୍ଗଠନ ପରେ ୭।୭।୨୦୧୨ ସୁଦ୍ଧା ମୂଳ କଳାହାଣ୍ଡି ଜିଲାରୁ ଜିଲ୍ଲା ନ୍ୟାୟପାଳିକା, ନୁଆପଡ଼ା ଅଲଗା ହୋଇଗଲା । ପ୍ରାରମ୍ଭରୁ କଳାହାଣ୍ଡି ଜିଲ୍ଲାର ଜିଲ୍ଲା ଓ ଦୌରା ବିଚାରପତିଙ୍କ ତାଲିକା ନିମ୍ନରେ ଦିଆଯାଇଛି ।

### ଅନ୍ୟାନ୍ୟ ଅଦାଲତ 
# ପରିବାର ଅଦାଲତ, ଭବାନୀପାଟଣା
# ଅତିରିକ୍ତ ଜିଲ୍ଲା ଅଦାଲତ, ଭବାନୀପାଟଣା
# ଅତିରିକ୍ତ ଜିଲ୍ଲା ବିଚାରପତି ତଥା ପୋକ୍ସୋ (POCSO),ଆଇନ ଅଧିନରେ ସ୍ଵତନ୍ତ୍ର ବିଚାରପତିଙ୍କ ଅଦାଲତ, ଭବାନୀପାଟଣା
# ମୁଖ୍ୟ ବିଚାର ବିଭାଗୀୟ ଦଣ୍ଡାଧିକାରିଙ୍କ ଅଦାଲତ, ଭବାନୀପାଟଣା
# ଦେୱାନି ଅଦାଲତ (ବରିଷ୍ଠ ବିଭାଗ),  ଭବାନୀପାଟଣା
# ଦେୱାନୀ ଅଦାଲତ (ବରିଷ୍ଠ ବିଭାଗ) ତଥା ସହକାରୀ ସେସନ ବିଚାରପତି (ମହିଳା)ଙ୍କ ଅଦାଲତ, ଭବାନୀପାଟଣା
# ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, ଭବାନୀପାଟଣା
# ଗ୍ରାମ ନ୍ୟାୟାଳୟ,ଜୁନାଗଡ଼
# ରେଜିଷ୍ଟ୍ରାର ତଥା ସ୍ଵତନ୍ତ୍ର ଟ୍ରାକ ଅଦାଲତ, ଭବାନୀପାଟଣା
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରିଙ୍କ ଅଦାଲତ, ଭବାନୀପାଟଣା
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଧରମଗଡ଼
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଜୁନାଗଡ
# ଅତିରିକ୍ତ ଜିଲ୍ଲା ଓ ଦୌରା ଅଦାଲତ, ଧରମଗଡ଼
# ଦେୱାନୀ ଅଦାଲତ (ବରିଷ୍ଠ ବିଭାଗ), ଧରମଗଡ଼
# ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, ଧରମଗଡ଼
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ,କୋକସରା
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଥୁଆମୁଲ ରାମପୁର
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଲାଞ୍ଜିଗଡ଼
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ,ଜୟପାଟଣା
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ରାମପୁର
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, କେସିଙ୍ଗା

### ଭାଗିଦାରୀ ସଂସ୍ଥାନ 
# ଜିଲ୍ଲା ଆଇନ ସେବା ପ୍ରାଧିକରଣ, କଳାହାଣ୍ଡି, ଭବାନୀପାଟଣା 
# ଜିଲ୍ଲା ବାର ଆସୋସିଏସନ, କଳାହାଣ୍ଡି, ଭବାନୀପାଟଣା
# ଫ୍ରଣ୍ଟ ଅଫିସ୍‌, କଳାହାଣ୍ଡି, ଭବାନୀପାଟଣା 

## ଆଧାର 
ଶ୍ରେଣୀ:ଭାରତୀୟ ଆଇନ
ଶ୍ରେଣୀ:କଳାହାଣ୍ଡି ଜିଲ୍ଲା
ହଟ୍ ଟବ୍ ଫଲିକୁଲାଇଟିସ

**ହଟ୍ ଟବ୍ ଫଲିକୁଲାଇଟିସ** (ଗରମ ପାଣି ସ୍ନାନ ଜନିତ କେଶମୂଳ ଥଳି ପ୍ରଦାହ), ଯାହାକୁ ସୁଡୋମୋନାଲ୍ **ଫୋଲିକୁଲାଇଟିସ୍** ମଧ୍ୟ କୁହାଯାଏ, ହେଉଛି ଏକ ପ୍ରକାର ଲୋମ କୂପ ପ୍ରଦାହ । ଲକ୍ଷଣଗୁଡ଼ିକ ମଧ୍ୟରେ ଏକ କୁଣ୍ଡାଇ ହେଉଥିବା ଲାଲ ରାସ ଯାହା କେଶ ଫଲିକିଲରେ ଛୋଟ ଫୋଟକାରେ ପରିଣତ ହୁଏ ।  ସାଧାରଣତଃ ସଂସ୍ପର୍ଶରେ ଆସିବାର କିଛି ଦିନ ପରେ ଆରମ୍ଭ ହୁଏ; ଯଦିଓ ଏହା ୮ ଘଣ୍ଟା ମଧ୍ୟରେ ହୋଇପାରେ।  ସନ୍ତରଣ ପୋଷାକ ତଳେ ଥିବା ଅଞ୍ଚଳଗୁଡ଼ିକ ପ୍ରାୟତଃ ଅଧିକ ପ୍ରଭାବିତ ହୋଇଥାଏ। 

ପ୍ରତିଷେଧ ନିମନ୍ତେ ସଂସ୍ପର୍ଶରେ ଆସିବା ପରେ ସାବୁନ ଏବଂ ପାଣିରେ ଧୋଇବା ଏବଂ ହଟ୍ ଟବ୍‌ଗୁଡ଼ିକର ଉପଯୁକ୍ତ ରକ୍ଷଣାବେକ୍ଷଣ କରିବା ଆବଶ୍ୟକ ହୁଏ ।   ଏହା ଏକ ଆକସ୍ମିକ ପ୍ରାଦୁର୍ଭାବ ଭାବରେ ଘଟିପାରେ । ଏହି ଅବସ୍ଥା ପ୍ରଥମେ ୧୯୭୫ ମସିହାରେ ଏକ ଗରମ ଟ୍ୟୁବ୍ ସମ୍ବନ୍ଧୀୟ ପ୍ରକୋପ ପରେ ବର୍ଣ୍ଣନା କରାଯାଇଥିଲା।  

## ଆଧାର
ସଂଗ୍ରାମ କେଶରୀ ମହାନ୍ତି

**ସଂଗ୍ରାମ କେଶରୀ ମହାନ୍ତି** ( ୨୭ ଜାନୁଆରୀ ୧୯୪୭ - ୪ ଫେବୃଆରୀ ୨୦୨୫) ଜଣେ ଓଡ଼ିଆ ଗୀତିକବି ଓ ଓଡ଼ିଆ ଚଳଚ୍ଚିତ୍ର ଗୀତିକାର ଥିଲେ । ତାଙ୍କର ଅନେକ ଗୀତିକବିତା ପୁସ୍ତକ ପ୍ରକାଶିତ ହୋଇଛି । ସାହିତ୍ୟ ସର୍ଜନା ନିମନ୍ତେ ସେ ଅନେକ ପୁରସ୍କାରରେ ସମ୍ବର୍ଦ୍ଧିତ ହୋଇଥିଲେ । ସେ ଅଭିଳାଷ, ଫୁଲ ଚନ୍ଦନ ଆଦି ଚଳଚ୍ଚିତ୍ରରେ ଗୀତ ରଚନା କରିଥିଲେ । ସେ ମୟୂରଭଞ୍ଜ ଛଉ ନୃତ୍ୟ ପ୍ରତିଷ୍ଠାନ, ମୟୂରଭଞ୍ଜ ସଂସ୍କୃତି ପରିଷଦ, ଓଡ଼ିଆ ଗୀତିକବି ସମାଜ, ମୟୂରଭଞ୍ଜ କଳାକାର ସଂଘର ସଦସ୍ୟ, ବାରିପଦା ସାହିତ୍ୟ ସଂସଦ, ମହରାଜା ଶ୍ରୀରାମଚନ୍ଦ୍ର ପାଠାଗାର ଆଦି ଅନୁଷ୍ଠାନ ସହିତ ଜଡ଼ିତ ଥିଲେ । 

## ବ୍ୟକିଗତ ଜୀବନୀ 
ସଂଗ୍ରାମ ୧୯୪୭ ମସିହା ଜାନୁଆରି ୨୭ ତାରିଖରେ ବାରିପଦା ସହରରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ହରିହର ମହାନ୍ତି ଓ ସେ ବିଧାୟକ ଭାବରେ ଓଡ଼ିଶା ବିଧାନସଭାକୁ ନିର୍ବାଚିତ ହୋଇଥିଲେ । ଶିକ୍ଷକତାକୁ ସେ ବୃତ୍ତି ଭାବରେ ଆବୋରୀ ଥିଲେ । ସେ ଭଞ୍ଜପୁର ଉଚ୍ଚ ବିଦ୍ୟାଳୟରେ ଦୀର୍ଘ ବର୍ଷ ଶିକ୍ଷକତା କରି ସ୍ବେଚ୍ଛାକୃତ ଅବସର ନେଇଥିଲେ । 

## ସାହିତ୍ୟ ସର୍ଜନା 
ପିଲାବେଳୁ ସଂଗ୍ରାମ ସାହିତ୍ୟ ଅନୁରାଗୀ ଥିଲେ । ଯୁବାବସ୍ଥାରୁ ସେ ସାହିତ୍ୟ ସାଧନାରେ ବ୍ରତୀ ହୋଇଥିଲେ ।  ସେ ଆକାଶବାଣୀ, ଓଡ଼ିଆ ଚଳଚ୍ଚିତ୍ର ଓ ଆଲବମ୍ ପାଇଁ ଗୀତ ଲେଖିଥିଲେ । ସାଧୁ ମେହେରଙ୍କ ନିର୍ଦ୍ଦେଶିତ ଓଡ଼ିଆ ଛବି "ଅଭିଳାଷ"ର ଏଇ ଝୁମା ଝୁମା ଗୋଲାପି ବେଳାରେଓ ମହମ୍ମଦ ମହସୀନଙ୍କ ନିର୍ଦ୍ଦେଶିତ "ଫୁଲଚନ୍ଦନ"ର କହନା ଏ ଫୁଲ କହନା ଗୀତ ତାଙ୍କୁ ଲୋକପ୍ରିୟତା ଆଣିଦେଇଥିଲା । ୧୯୭୧ ମସିହାରେ ସେ ଆକାଶବାଣୀ କଟକ କେନ୍ଦ୍ରର ସ୍ୱୀକୃତିପ୍ରାପ୍ତ ଗୀତିକାର ଭାବରେ ଆଦୃତ ହୋଇଥିଲେ । 

### ରଚନାବଳୀ 
* ମେହେର ସାହିତ୍ୟର କେତୋଟି ଦିଗ
* ଝୁମା ଝୁମା ଗୋଲାପି ବେଳାରେ
* ସପନ ବିକା ଗାଁ
* ଗଙ୍ଗଶିଉଳି ପ୍ରିୟା ମୋର
* ଭାବବିନ୍ଦୁ
* ଶୃଙ୍ଗାର ଶତକ
* ପଦ୍ୟାନୁବାଦ ‘ମେଘଦୂତମ୍‌
* ନୀତି ଶତକ

### ଚଳଚ୍ଚିତ୍ରରେ ଗୀତ ରଚନା 
* ଫୁଲ ଚନ୍ଦନ - କହନା ଏଫୁଲ କହନା (୧୯୮୨)
* ଅଭିଳାଷ - ଏଇ ଝୁମା ଝୁମା ଗୋଲାପି ବେଳାରେ (୧୯୮୪)
* ଗୋପରେ ବଢୁଚି କଳାକହ୍ନେଇ - ରୁମ୍‌ ଝୁମ୍‌ ବାଜେ ପାଦର ପାଉଁଜି (୧୯୯୪)
* ମୋ ମନ ଖାଲି ତୋରି ପାଇଁ - ହେଇରେ ଖଣ୍ଡିଆ ଭୂତ ଆସିଲା (୧୯୯୫)
* ତୁମେ ହିଁ ସାଥୀ ମୋର - ଶୂନ୍‌ଶାନ୍‌ ରାତି ଶୂନଶାନ୍‌ ଜ୍ୟୋତ୍ସ୍ନା (୨୦୦୯)

### ଆଲବମରେ ଗୀତ ରଚନା 
* ରସିଆ ଠାକୁର
* ଆମରି ଅମ୍ବିକା ମା’
* ତୁଳସୀ କର୍ପୁର ଚନ୍ଦନ
* ରିମ୍‌ଝିମ୍ ବର୍ଷା
* ମୋ ପ୍ରିୟା
* ମାଦଳ ତାଳେ ତାଳେ
* ପିତ୍ତଳ ସିଟି
* ଡାକିନିଅ ପାସେ
* ଭକ୍ତି ପିୟୁଷ ସାଇ ସରଗମ୍‌

## ସମ୍ମାନ ଓ ପୁରସ୍କାର 
* ସିନିୟର ଫେଲୋସିପ - ଭାରତ ସରକାରଙ୍କ ସଂସ୍କୃତି ବିଭାଗ ( *ରିସୋର୍ସ ଆଣ୍ଡ ସର୍ଭେ ଅନ୍ ଟ୍ରାଇବଲ୍‌ ଆଣ୍ଡ ଫକ୍ ଆର୍ଟ ଅଫ୍‌ ମୟୂରଭଞ୍ଜ* )
* ଡିଲିଟ୍ -  ମହାରାଜା ଶ୍ରୀରାମ ଚନ୍ଦ୍ର ଭଞ୍ଜ ଦେଓ ବିଶ୍ଵବିଦ୍ୟାଳୟ (୨୦୨୩)
* ଭୂମିପୁତ୍ର ସମ୍ମାନ - ବାରିପଦା ଶ୍ରୀରାମଚନ୍ଦ୍ର ଭଞ୍ଜ ସାହିତ୍ୟ ସଂସଦ 
* ଗୀତିକବିତା ସମ୍ମାନ - କଟକ ଉତ୍କଳ ସାହିତ୍ୟ ସମାଜ 
* ଫକୀରମୋହନ ଗୀତିଶ୍ରୀ ସମ୍ମାନ - ବାଲେଶ୍ବର ଫକୀରମୋହନ ସାହିତ୍ୟ ପରିଷଦ 
* ମୟୂରଭଞ୍ଜ ନାଟ୍ୟ ସଂସଦ ସମ୍ମାନ - ମୟୂରଭଞ୍ଜ ଝାରପୋଖରୀଆ ସୀମାନ୍ତ ମହାବିଦ୍ୟାଳୟ 

## ମୃତ୍ୟୁ 
ପକ୍ଷାଘାତ ରୋଗରେ ପିଡ଼ିତ ଥାଇ ସେ ୨୦୨୫ ମସିହା ଫେବୃଆରୀ ୪ ତାରିଖରେ ସେ ବାରିପଦାର ଭଞ୍ଜପୁରଠାରେ ଦେହତ୍ୟାଗ କରିଥିଲେ । 

## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:୨୦୨୫ ମୃତ୍ୟୁ
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଗୀତିକାର
ଜିଲ୍ଲା ନ୍ୟାୟପାଳିକା, ବରଗଡ଼

**ବରଗଡ଼ ଜିଲ୍ଲା ନ୍ୟାୟପାଳିକା** ବ୍ୟବସ୍ଥା ଓଡ଼ିଶାର ଜିଲ୍ଲା ପୁନର୍ଗଠନ ପରବର୍ତ୍ତୀ ନୂତନ ବରଗଡ଼ ଜିଲ୍ଲାର ଜିଲ୍ଲା ଅଦାଲତ, ଅନ୍ୟାନ୍ୟ ନିମ୍ନ ଅଦାଲତ ତଥା ସମ୍ପର୍କିତ ଭାଗିଦାରୀ ସଂସ୍ଥାନକୁ ନେଇ ଗଠିତ । ଏହାର ମୁଖ୍ୟାଳୟ ବରଗଡ଼ ସହରରେ ଅବସ୍ଥିତ ।

## ଇତିହାସ 
୧୯୩୬ ମସିହାରେ ସ୍ଵତନ୍ତ୍ର ଓଡ଼ିଶା ପ୍ରଦେଶ ଗଠନ ସହିତ, ପୂର୍ବତନ ସମ୍ବଲପୁର ଜିଲ୍ଲାର ଦୁଇଟି ସବ ଡ଼ିଭିଜନ ଯଥା ବରଗଡ଼ ଏବଂ ପଦ୍ମପୁରକୁ ଅନ୍ତର୍ଭୁକ୍ତ କରି ନୂତନ ବରଗଡ଼ ଜିଲ୍ଲା ୧୯୯୩ ମାର୍ଚ୍ଚ ମାସରେ ପୃଥକ ହୋଇଥିଲା  । ତେବେ ବରଗଡ଼ ଜିଲ୍ଲା ନ୍ୟାୟପାଳିକା (Judgeship) ୧୨ ଜୁଲାଇ, ୨୦୧୧ ରୁ ଏହାର ପୂର୍ବତନ ଜିଲ୍ଲା ନ୍ୟାୟପାଳିକା ସମ୍ବଲପୁରରୁ ପୃଥକ ହୋଇଥିଲା ଏବଂ ବରଗଡ଼ରେ ଜିଲ୍ଲା ଏବଂ ସେସନ୍ସ ନ୍ୟାୟାଧୀଶଙ୍କ ଅଦାଲତ କାର୍ଯ୍ୟ କରିବା ଆରମ୍ଭ କଲା । ଏହି ନ୍ୟାୟାଳୟର ଉପଶାଖାଗୁଡ଼ିକ ପଦ୍ମପୁର, ସୋହେଲା, ବରପାଲି, ଅତାବିରା ଏବଂ ଭେଡେନରେ ଅବସ୍ଥିତ ।

ବରଗଡ଼ର ନୂତନ ଜିଲ୍ଲା ଅଦାଲତ ଭବନ,  ୧୪ ଅକ୍ଟୋବର, ୨୦୦୬ ରେ ଉଦ୍‌ଘାଟିତ ହୋଇଥିଲା ।

## ଗଠନ 
ଜିଲ୍ଲା ନ୍ୟାୟପାଳିକା ଭାରତର ଜିଲ୍ଲା ସ୍ତରରେ ରହିଥିବା ନ୍ୟାୟପ୍ରଣାଳୀକୁ ସୂଚିତ କରେ । ଏହା ନ୍ୟାୟପାଳିକାର ପ୍ରଥମ ସ୍ତର ଅଟେ । ବରଗଡ଼ ଜିଲ୍ଲା ନ୍ୟାୟପାଳିକାର ଶୀର୍ଷରେ ଜିଲ୍ଲା ଓ ଦୌରା ବିଚାରପତିଙ୍କ ଅଦାଲତ ରହିଥିବା ବେଳେ ବରଗଡ଼ ସଦର ମହକୁମା ତଥା ପଦ୍ମପୁର, ସୋହେଲା, ବରପାଲ୍ଲି, ଅତାବିରା ଏବଂ ଭେଡେନରେ ଅନେକ ଦେୱାନୀ ତଥା ଫୌଜଦାରୀ ଅଧସ୍ତନ ଅଦାଲତ ରହିଅଛି । ଜିଲ୍ଲା ବିଚାରପତିଙ୍କ ପ୍ରଶାସନିକ ନିୟନ୍ତ୍ରଣରେ ନିମ୍ନ ସମସ୍ତ ଅଦାଲତ କାର୍ଯ୍ୟ କରେ । ତେବେ ସମସ୍ତ ବିଚାରପତି ଓଡ଼ିଶା ଉଚ୍ଚ ନ୍ୟାୟାଳୟର ଅଧିନରେ କାର୍ଯ୍ୟ କରନ୍ତି । ଜିଲ୍ଲା ବିଚାରପତି ତଥା ଅନ୍ୟାନ୍ୟ ବିଚାରପତିଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟ ନିଯୁକ୍ତି ଦିଅନ୍ତି ଏବଂ ଜିଲ୍ଲାର ସମସ୍ତ ଅଦାଲତରେ କାର୍ଯ୍ୟ କରୁଥିବା କର୍ମଚାରୀଙ୍କୁ ଜିଲ୍ଲା ବିଚାରପତି ନିଯୁକ୍ତି ଦିଅନ୍ତି ।

### ଜିଲ୍ଲା ଅଦାଲତ 
### ଅନ୍ୟାନ୍ୟ ଅଦାଲତ 
# ପରିବାର ଅଦାଲତ, ବରଗଡ଼
# ଅତିରିକ୍ତ ଜିଲ୍ଲା ବିଚାରପତି, ବରଗଡ଼
# ଅତିରିକ୍ତ ଜିଲ୍ଲା ବିଚାରପତି-ତଥା- ଭିଜିଲାନ‌ସ ଜଜ, ବରଗଡ଼
# ମୁଖ୍ୟ ବିଚାର ବିଭାଗୀୟ ଦଣ୍ଡାଧିକାରିଙ୍କ ଅଦାଲତ, ବରଗଡ଼
# ଦେୱାନି ଅଦାଲତ (ବରିଷ୍ଠ ବିଭାଗ) ତଥା ସହକାରୀ ସେସନ ବିଚାରପତି (ମହିଳା), ବରଗଡ଼
# ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, ବରଗଡ଼
# ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, ପଦ୍ମପୁର
# ଦେୱାନି ଅଦାଲତ (ବରିଷ୍ଠ ବିଭାଗ), ବରଗଡ଼
# ରେଜିଷ୍ଟ୍ରାର ତଥା ଅତିରିକ୍ତ ଦେୱାନୀ ଅଦାଲତ, ବରଗଡ଼
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ବରଗଡ଼
# ଦେୱାନି ଅଦାଲତ (ବରିଷ୍ଠ ବିଭାଗ)-ତଥା- ସହକାରୀ ସେସନ ଜଜ, ପଦ୍ମପୁର
# ଅତିରିକ୍ତ ଜିଲ୍ଲା ବିଚାରପତି, ପଦ୍ମପୁର
# ଗ୍ରାମ ନ୍ୟାୟାଧିକାରୀ-ତଥା-ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଅତାବିରା
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଭେଡେନ
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ବରପାଲି
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ସୋହେଲା
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ବିଜେପୁର

### ଭାଗିଦାରୀ ସଂସ୍ଥାନ 
# ଜିଲ୍ଲା ଆଇନ ସେବା ପ୍ରାଧିକରଣ, ବରଗଡ଼
# ଜିଲ୍ଲା ବାର ଆସୋସିଏସନ, ବରଗଡ଼
# ଫ୍ରଣ୍ଟ ଅଫିସ୍‌, ବରଗଡ଼

## ଆଧାର 
ଶ୍ରେଣୀ:ଭାରତୀୟ ଆଇନ
ଶ୍ରେଣୀ:ବରଗଡ଼ ଜିଲ୍ଲା
ନବନୀତ ଆଦିତ୍ୟ ୱାଇବା

**ନବନୀତ ଆଦିତ୍ୟ ୱାଇବା** ଜଣେ ଭାରତୀୟ ଗାୟିକା; ସେ ମୁଖ୍ୟତଃ ନେପାଳୀ ଲୋକଗୀତ ଗାନ କରନ୍ତି । ତାଙ୍କ ମାଆ ହୀରା ଦେବୀ ୱାଇବା ନେପାଳୀ ଲୋକ ସଙ୍ଗୀତର ଜଣେ ଅଗ୍ରଣୀ ଗାୟିକା ଥିଲେ । ସେ ଓ ତାଙ୍କ ସାନ ଭାଇ ସତ୍ୟ ଆଦିତ୍ୟ ୱାଇବା (ପ୍ରଯୋଜକ/ପରିଚାଳକ) ପାରମ୍ପରିକ ବାଦ୍ୟଯନ୍ତ୍ର ବ୍ୟବହାର କରି ପ୍ରାମାଣିକ ପାରମ୍ପରିକ ନେପାଳୀ ଲୋକଗୀତ ପ୍ରସ୍ତୁତ କରି ଲୋକସଙ୍ଗୀତ ଶୈଳୀର ସାରକୁ ବଜାୟ ରଖିବାକୁ ଚେଷ୍ଟା କରୁଛନ୍ତି ।

## ପ୍ରାରମ୍ଭିକ ଜୀବନ 
ତାଙ୍କ ମାତା ହୀରା ଦେବୀ ୱାଇବା ଓ ବାତା ରତନ ଲାଲ ଆଦିତ୍ୟ । ସେ ଭାରତର ପଶ୍ଚିମବଙ୍ଗର ପାହାଡ଼ିଆ ସହର କୁର୍ସିୟୋଙ୍ଗରେ ଜନ୍ମଗ୍ରହଣ କରିଥିଲେ ।

### ସଙ୍ଗୀତ ଯାତ୍ରା 
୨୦୧୧ ମସିହାରେ ତାଙ୍କ ମାଅ ହୀରା ଦେବୀ ୱାଇବାଙ୍କ ଦେହାନ୍ତ ପରେ ନବନୀତ ଓ ସତ୍ୟ ମିଳିତ ଭାବେ ପ୍ରାମାଣିକ ପାରମ୍ପରିକ ନେପାଳୀ ଲୋକସଙ୍ଗୀତର ପୁନରୁଦ୍ଧାର, ସୁରକ୍ଷା ଓ ଲୋକପ୍ରିୟ କରିବା ପାଇଁ କାମ ଆରମ୍ଭ କରିଥିଲେ ଯାହା ଦ୍ୱାରା ପରିବାରର ପୁରୁଣା ପିଢ଼ିର ସଙ୍ଗୀତ ପରମ୍ପରାକୁ ଜୀବନ୍ତ ରଖାଯାଇଥିଲା । ସେମାନଙ୍କ ଗୀତଗୁଡ଼ିକ ମୁଖ୍ୟତଃ ନେପାଳୀ ସମାଜରେ ମହିଳାଙ୍କ ସମସ୍ୟା, ସଂଘର୍ଷ ଓ ଅସୁବିଧା ଉପରେ ପ୍ରତିଫଳିତ ହୋଇଥାଏ ।

## ଆଧାର 
## ବାହାର ଲିଙ୍କ୍ 
* Waiba's YouTube channel
* Waiba's Facebook page
* Waiba's Instagram page

ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ଦାର୍ଜିଲିଂର ଲୋକ
ହାନ୍‌ କାଙ୍ଗ

**ହାନ୍‌ କାଙ୍ଗ** (ଜନ୍ମ: ୨୭ ନଭେମ୍ବର ୧୯୭୦) ଜଣେ ଦକ୍ଷିଣ କୋରିଆର ଲେଖିକା । ସେ ତାଙ୍କର ଉପନ୍ୟାସ "ଦି ଭେଜିଟେରିଆନ" ପାଇଁ ଆନ୍ତର୍ଜାତୀୟ ଖ୍ୟାତି ଅର୍ଜନ କରିଥିଲେ । ଏହା ପ୍ରଥମ କୋରିଆନ ଭାଷାର ଉପନ୍ୟାସ ଥିଲା ଯାହା ୨୦୧୬ରେ କାଳ୍ପନିକ ଉପନ୍ୟାସ ଶ୍ରେଣୀରେ ଆନ୍ତର୍ଜାତୀୟ ବୁକର ପୁରସ୍କାର ଜିତିଥିଲା । ଏହା ଇଂରାଜୀରେ ଅନୁବାଦ ହୋଇଥିବା ତାଙ୍କର ପ୍ରଥମ ପୁସ୍ତକ ମଧ୍ୟରୁ ଗୋଟିଏ । ସେ ୨୦୨୪ ମସିହାରେ ସାହିତ୍ୟରେ ନୋବେଲ ପୁରସ୍କାର ଲାଭ କରିଥିଲେ । ସାହିତ୍ୟରେ ନୋବେଲ ପୁରସ୍କାର ଜିତିବାରେ ସେ ଥିଲେ ପ୍ରଥମ ଏସୀୟ ମହିଳା ଏବଂ କିମ୍ ଡାଏ-ଜଙ୍ଗଙ୍କ ପରେ ଦ୍ୱିତୀୟ ଦକ୍ଷିଣ କୋରିଆ ନୋବେଲ ପୁରସ୍କାର ବିଜେତା ।

## ପ୍ରାରମ୍ଭିକ ଜୀବନ 
ହାନ୍ କାଙ୍ଗଙ୍କ ଜନ୍ମ ନଭେମ୍ବର ୨୭, ୧୯୭୦ରେ ଗ୍ୱାଙ୍ଗଜୁ ସହରରେ ହୋଇଥିଲା । ତାଙ୍କ ପିତା ହାନ୍ ସେଉଙ୍ଗ-ୱନ୍ ଜଣେ ଔପନ୍ୟାସିକ ଥିଲେ । ତାଙ୍କ ବଡ଼ ଭାଇ ହାନ୍‌ ଡଙ୍ଗ-ରିମ ଜଣେ ଔପନ୍ୟାସିକ ଏବଂ ସାନ ଭାଇ ହାନ୍‌ କାଙ୍ଗ-ଇନ ମଧ୍ୟ ଜଣେ ଲେଖକ ତଥା ବ୍ୟଙ୍ଗ ଚିତ୍ରକାର । ହାନ୍‌ ପିଲାବେଳେ ମାତ୍ର ନଅ ବର୍ଷ ବୟସରେ ସିଓଲର ସୁରିକୁ ଚାଲିଯାଇଥିଲେ । ଏହି ସହର ଉପନ୍ୟାସ "ଗ୍ରୀକ୍ ଲେସନ୍ସ"ରେ ଉଲ୍ଲେଖ କରାଯାଇଛି । କାଙ୍ଗ ୟୋନସେଇ ବିଶ୍ୱବିଦ୍ୟାଳୟରେ କୋରିଆନ୍ ସାହିତ୍ୟ ଅଧ୍ୟୟନ କରିଥିଲେ । ସେ ଏହି ବିଶ୍ୱବିଦ୍ୟାଳୟରୁ ସ୍ନାତକ ଡିଗ୍ରୀ ହାସଲ କରିବା ପରେ ଏକ ମାସିକ ପତ୍ରିକା (*Saemteo* ) ପାଇଁ ଏକ ସାମ୍ବାଦିକ ଭାବେ କିଛିଦିନ କାମ କଲେ । ହାନଙ୍କ ସାହିତ୍ୟିକ ଜୀବନ ସେହି ବର୍ଷ ଆରମ୍ଭ ହୋଇଥିଲା ଯେତେବେଳେ "Winter in Seoul" ସମେତ ତାଙ୍କର ପାଞ୍ଚଟି କବିତା ତ୍ରୈମାସିକ ପତ୍ରିକା *Literature and Society* ର ଶୀତକାଳୀନ ୧୯୯୩ ସଂଖ୍ୟାରେ ପ୍ରକାଶ ହୋଇଥିଲା । ୧୯୯୮ ମସିହାରେ, ସେ ଆୟୋୱା ବିଶ୍ୱବିଦ୍ୟାଳୟରେ ଆନ୍ତର୍ଜାତୀୟ ଲେଖା କାର୍ଯ୍ୟକ୍ରମରେ ନାମ ଲେଖାଇଥିଲେ ।  

## ବ୍ୟକ୍ତିଗତ ଜୀବନ 
ହାନ୍, କ୍ୟୁଙ୍ଗ ହି ସାଇବର ବିଶ୍ୱବିଦ୍ୟାଳୟର ଜଣେ ସାହିତ୍ୟିକ, ସମାଲୋଚକ ଏବଂ ପ୍ରଫେସର ହଙ୍ଗ୍ ୟୋଙ୍ଗ୍-ହିଙ୍କୁ ବିବାହ କରିଥିଲେ ।  ୨୦୨୪ ମସିହାରେ, ହାନ୍ କହିଥିଲେ ଯେ ସେମାନଙ୍କର ବହୁ ବର୍ଷ ଧରି ବିବାହ ବିଛେଦ ହୋଇସାରିଛି ।  ହାନ୍‌ଙ୍କର ଏକ ପୁଅ ଅଛି, ଏବଂ ସେମାନେ ଏକାଠି ୨୦୧୮ରୁ ନଭେମ୍ବର ୨୦୨୪ ପର୍ଯ୍ୟନ୍ତ ସିଓଲରେ ଏକ ପୁସ୍ତକ ଦୋକାନ ଚଳାଇଥିଲେ । ତେବେ ୨୦୨୪ରେ ସେ ଏହାର ପରିଚାଳନାରୁ ଓହରି ଯାଇଥିଲେ ।

## ସମ୍ମାନ 
* ୨୦୦୫ – "*Mongolian Mark*" ପାଇଁ ୟି ସାଙ୍ଗ ସାହିତ୍ୟ ପୁରସ୍କାର
* ୨୦୧୬ – 'ଦି ଭେଜିଟେରିଆନ୍' ପାଇଁ ଆନ୍ତର୍ଜାତୀୟ ବୁକର ପୁରସ୍କାର
* ୨୦୧୭ – ସାହିତ୍ୟରେ ମାଲାପାର୍ଟ ପୁରସ୍କାର
* ୨୦୨୩ – *We Do Not Part* *ପାଇଁ* ପ୍ରିକ୍-ମେଡିସି ଇଟ୍ରାଞ୍ଜେର୍ ପୁରସ୍କାର
* ୨୦୨୪ – କଳା ପାଇଁ ହୋ-ଆମ୍ ପୁରସ୍କାର
* ୨୦୨୪ – ସାହିତ୍ୟରେ ନୋବେଲ ପୁରସ୍କାର ଏବଂ କଳା ପାଇଁ ହୋ-ଆମ୍ ପୁରସ୍କାର

## ଆଧାର 
ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ନୋବେଲ ପୁରସ୍କାର
ଶ୍ରେଣୀ:ଜୀବିତ ବ୍ୟକ୍ତି
ରେକ୍ଟୋସିଲ

**ରେକ୍ଟୋସିଲ**, ଅନ୍ୟ ନାମ **ପଛ ଯୋନି କାନ୍ଥ ପ୍ରୋଲାପ୍ସ,** କୁହାଯାଏ ଯେତେବେଳେ ଯୋନୀ ଭିତରକୁ ମଳାଶୟ ଫୁଲି ପଶିଯାଏ । ପ୍ରାୟତଃ ଏହାର କୌଣସି ଲକ୍ଷଣ ଦେଖାଯାଏ ନାହିଁ; ତଥାପି କେତେକ ସମୟରେ ଯୋନିରେ ଏକ ପିଣ୍ଡ ହୁଏ, ଚାପ କିମ୍ବା ଯନ୍ତ୍ରଣା ହୁଏ । ପିଣ୍ଡ ବସ୍ତୁର ଆକାର ସାଧାରଣତଃ ବୃଦ୍ଧି ପାଇ ନିମ୍ନ‌କୁ ଠେଲି ହୋଇଯାଏ । ଜଟିଳତା ମଧ୍ୟରେ କୋଷ୍ଠକାଠିନ୍ୟ କିମ୍ବା ରକ୍ତସ୍ରାବ ଅନ୍ତର୍ଭୁକ୍ତ ହୋଇପାରେ । 

ସାଧାରଣ ବିପଦ ସଙ୍କଟ ମଧ୍ୟରେ ପ୍ରସବ ଏବଂ ହିଷ୍ଟରେକ୍ଟମି ଅନ୍ତର୍ଭୁକ୍ତ।   ଅନ୍ୟାନ୍ୟ ବିପଦ ମଧ୍ୟରେ ପୂର୍ବତନ ପେଲଭିକ୍ ଅସ୍ତ୍ରୋପଚାର, ସିଓପିଡି (COPD), ଏବଂ ମେଦବ‌ହୁଳତା ଅନ୍ତର୍ଭୁକ୍ତ।  ରୋଗ ନିର୍ଣ୍ଣୟ ସାଧାରଣତଃ ପରୀକ୍ଷା ମାଧ୍ୟମରେ କରାଯାଏ; ତଥାପି ଡାକ୍ତରୀ ଇମେଜିଂ ଦ୍ୱାରା ସମର୍ଥିତ ହୋଇପାରେ   ଏହା ଏକ ପ୍ରକାରର ଶ୍ରୋଣୀ ଅଙ୍ଗ ସ୍ଥାନ‌ଚ୍ୟୁତି । ।

ପରିଚାଳନା ପ୍ରୟାସରେ ବ୍ୟାୟାମ, ଏକ ଉଚ୍ଚ ଫାଇବର ଖାଦ୍ୟ, ଏଷ୍ଟ୍ରୋଜେନ ରିପ୍ଲେସମେଣ୍ଟ ଥେରାପି, କିମ୍ବା ଏକ ଯୋନି ପେସାରି ଅନ୍ତର୍ଭୁକ୍ତ ହୋଇପାରେ । ସାଧାରଣତଃ କରାଯାଉଥିବା ବ୍ୟାୟାମ ହେଉଛି ଶ୍ରୋଣୀ ଚଟାଣ ମାଂସପେଶୀ ବ୍ୟାୟାମ ବା କେଗେଲ୍ସ ବ୍ୟାୟାମ କରାଯାଏ ।  ଯେଉଁମାନଙ୍କ ଲକ୍ଷଣ ଗୁରୁତର ଅଛି ସେମାନଙ୍କ ପାଇଁ ଅସ୍ତ୍ରୋପଚାର ଏକ ବିକଳ୍ପ ହୋଇପାରେ । ଫଳାଫଳ ସାଧାରଣତଃ ଭଲ ଏବଂ ଜୀବନ ପ୍ରତି କୌଣସି ବିପଦ ନାହିଁ 

ରେକ୍ଟୋସିଲ ସାଧାରଣତଃ ୨୦%ରୁ ୮୦% ମହିଳାଙ୍କୁ ପ୍ରଭାବିତ କରେ ।   ବୟସ୍କ ମହିଳାମାନେ ଅଧିକ ପ୍ରଭାବିତ ହୁଅନ୍ତି । ପୁରୁଷମାନଙ୍କ ମଧ୍ୟରେ ଏହା ବହୁତ କମ୍ ଦେଖାଯାଏ । ହିପୋକ୍ରେଟସ୍‌ଙ୍କ ସମୟରୁ ପେଲଭିକ୍ ଅଙ୍ଗ ପ୍ରୋଲାପ୍ସ ବର୍ଣ୍ଣନା କରାଯାଇଛି ।

## ଆଧାର
ମନ୍ନତା ମିଶ୍ର

**ମନ୍ନତା ମିଶ୍ର** ଜଣେ ଭାରତୀୟ ସନ୍ତରଣକାରୀ । ସେ ୫୦,୧୦୦ ଓ ୨୦୦ ମିଟର ବ୍ରେଷ୍ଟଷ୍ଟ୍ରୋକରେ ପ୍ରତିଦ୍ବନ୍ଧିତା କରନ୍ତି । ଏହାସହ ସେ ୫୦ ମିଟର ବଟରଫ୍ଲାଏ ଏବଂ ୨୦୦ ମିଟର ମେଡଲେରେ ବି ଭାଗ ନେଇଛନ୍ତି । 

## ବ୍ୟକ୍ତିଗତ ଜୀବନ 
ବାପାଙ୍କ ନାଁ ମନୋଜ ମିଶ୍ର, ମାଆଙ୍କ ନାଁ ସୋମା ମିଶ୍ର । ଘର ଓଡ଼ିଶାର ଭୁବନେଶ୍ବରରେ । ମନ୍ନତା ଭୁବନେଶ୍ବର ସ୍ଥିତ ସାଇ ଇଣ୍ଟରନ୍ୟାସନାଲ ସ୍କୁଲରେ ପାଠ ପଢ଼ନ୍ତି । ସେ କୋଚ ସନ୍ଦିପ ସେଜଓ୍ବାଲଙ୍କଠାରୁ ସ୍ବିଂମିଂ ଶିଖୁଛନ୍ତି ।

## କ୍ୟାରିୟର 
୨୦୨୪ରେ ଆୟୋଜିତ ପ୍ରଥମ ବିମଷ୍ଟେକସ ଆନ୍ତର୍ଜାତିକ ଆକ୍ବାଟିକ ଚାମ୍ପିୟନସିପରେ ସେ ରୌପ୍ୟପଦକ ଜିତିଥିଲେ । ଆନ୍ତର୍ଜାତିକସ୍ତରରେ ସେ ମହିଳା ୨୦୦ ମିଟର ବ୍ରେଷ୍ଟଷ୍ଟ୍ରୋକରେ ରୌପ୍ୟ ପଦକ ଜିତିବାରେ ସଫଳ ହୋଇଥିଲେ  । ଏହା ପୂର୍ବରୁ ସେ ଓଡ଼ିଶା ଅଣ୍ଡର-୧୫, ଭାରତ ଅଣ୍ଡର-୨୦ ବର୍ଗରେ ପ୍ରତିଦ୍ବନ୍ଧିତା କରିସାରିଥିଲେ ।
*୩୮ତମ ଜାତୀୟ ଖେଳରେ ସ୍ବର୍ଣ୍ଣ ପଦକ ବିଜେତା, ୪*୧୦୦ ମିଟର ମେଡଲି ବର୍ଗରେ ,୨୦୨୫ ‍‌‍
*୭୭ତମ ଜାତୀୟ ଆକ୍ବାଟିକ ଚାମ୍ପିୟନସିପରେ ଗୋଟିଏ ରୌପ୍ୟ ଓ ସ୍ବର୍ଣ୍ଣ ପଦକ ବିଜେତା,୨୦୨୪
*୫୦ ତମ ଜୁନିୟର ଜାତୀୟ ଆକ୍ବାଟିକସରେ ଗୋଟିଏ ସ୍ବର୍ଣ୍ଣ ଏବଂ ଗୋଟିଏ କାଂସ୍ୟ ପଦକ ବିଜେତା,୨୦୨୪
*ଅଣ୍ଡର-୧୮ ଜାତୀୟ ପ୍ରତିଯୋଗିତାରେ ୨ ସ୍ବର୍ଣ୍ଣ, ୧ ରୌପ୍ୟ ପଦକ ବିଜେତା,୨୦୨୪ 
*୩୭ତମ ଜାତୀୟ ଖେଳରେ ମେଡାଲି ବର୍ଗରେ ୧ ବ୍ରୋଞ୍ଜ ପଦକ ବିଜେତା, ୨୦୨୩
*ଅଣ୍ଡର-୧୯ ବର୍ଗରେ ୫୦ ଓ ୧୦୦ ମିଟର ବ୍ରେଷ୍ଟଷ୍ଟ୍ରୋକରେ ରୌପ୍ୟ ପଦକ ବିଜେତା, ସିବିଏସସି ଜାତୀୟ ଖେଳ ୨୦୧୯

## ଆଧାର 
## ବାହାର ଆଧାର 
https://www.aninews.in/news/sports/others/odisha-swimmers-win-multiple-medals-in-south-africa20241225190436/ 

https://timesofindia.indiatimes.com/sports/more-sports/others/mannata-mishra-bags-five-gold-medals-at-state-swimming-meet/articleshow/69654591.cms

https://www.orisports.com/PersonDetails.aspx?pId=NDUxMg==

https://thelogicalindian.com/odisha-swimmers-make-waves-mannata-mishra-breaks-national-record-and-wins-bronze-shristi-upadhaya-clinches-gold/

https://www.orissapost.com/mannata-mishra-anmol-mohanty-emerge-best-swimmers-in-odisha-swimming-championships/

ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:୨୦୦୭ ଜନ୍ମ
ଶ୍ରେଣୀ:ଓଡ଼ିଆ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସନ୍ତରଣକାରୀ
ଭିକାରୀ ଠାକୁର

**ଭିକାରୀ ଠାକୁର** (୧୮ ଡିସେମ୍ବର ୧୮୮୭ – ୧୦ ଜୁଲାଇ ୧୯୭୧) ଜଣେ ଭାରତୀୟ ଭୋଜପୁରୀ ଭାଷାର କବି, ନାଟ୍ୟକାର, ଗୀତିକାର, ଅଭିନେତା, ଲୋକନୃତ୍ୟକାର, ଲୋକଗୀତ ଗାୟିକ ଓ ସାମାଜିକ କର୍ମକର୍ତ୍ତା । ଭୋଜପୁରୀ ଭାଷାର ଅନ୍ୟତମ ଶ୍ରେଷ୍ଠ ଲେଖକ ତଥା ପୂର୍ବାଞ୍ଚଳ ଓ ବିହାରର ସବୁଠାରୁ ଲୋକପ୍ରିୟ ଲୋକ ଲେଖକ ଭାବରେ ତାଙ୍କୁ ବିବେଚନା କରାଯାଏ । ଠାକୁରଙ୍କୁ ପ୍ରାୟତଃ "ଭୋଜପୁରୀର ସେକ୍ସପିୟର" ଏବଂ "ରାୟ ବାହାଦୁର" ବୋଲି କୁହାଯାଏ । ତାଙ୍କର ଏକ ଡଜନରୁ ଅଧିକ ନାଟକ, ମୋନୋଲୋଗ୍, କବିତା ଏବଂ ଭଜନ ରହିଛି, ଯାହା ପାଖାପାଖି ତିନି ଡଜନ ପୁସ୍ତକରେ ଛପା ଯାଇଥିଲା । ତାଙ୍କର ଉଲ୍ଲେଖନୀୟ କୃତି ଗୁଡ଼ିକ ହେଲା *ବିଦେଶିଆ*, *ଗବରଘିଚୋର*, *ବେଟି ବେଚୱା* ଓ *ଭାଇ ବିରୋଧ* । *ଗାବରଘିଚୋର*କୁ ପ୍ରାୟତଃ ବେର୍ଟୋଲ୍ଟ ବ୍ରେଖଟଙ୍କ ନାଟକ *ଦ କକେସିଆନ ଚକ୍ ସର୍କଲ* ସହିତ ତୁଳନା କରାଯାଏ । ସେ ନୃତ୍ୟଭିତ୍ତିକ "ନାଚ ଲୋକନାଟକ" ପରମ୍ପରାର ପିତା ଭାବରେ ଜଣାଶୁଣା । ପୁରୁଷ କଳାକାରମାନଙ୍କୁ ମହିଳା ଭୂମିକାରେ ନେବାରେ ତାଙ୍କୁ ପ୍ରଥମ ବ୍ୟକ୍ତି ଭାବରେ ମଧ୍ୟ ଶ୍ରେୟ ଦିଆଯାଏ ।

## ଜୀବନୀ 
ଠାକୁର ସାରଣର କୁତୁବପୁର ଗ୍ରାମରେ ଜନ୍ମଗ୍ରହଣ କରିଥିଲେ । କିଶୋର ଅବସ୍ଥାରେ ସେ ମଟୁନାଙ୍କୁ ବିବାହ କରିଥିଲେ । ଉଭୟ ଦମ୍ପତ୍ତିଙ୍କର ଏକମାତ୍ର ପୁତ୍ର ହେଉଛନ୍ତି ଶିଳାନାଥ ଠାକୁର । ୧୯୦୦ ଦଶକର ପ୍ରାରମ୍ଭରେ ଠାକୁର ଜଣେ ଅଭିନେତା, ଲେଖକ, ଗାୟକ ଓ ନୃତ୍ୟଶିଳ୍ପୀ ଭାବରେ ନିଜର ପେଷା ଆରମ୍ଭ କରିଥିଲେ । ୧୯୭୧ରେ ତାଙ୍କର ମୃତ୍ୟୁ ପର୍ଯ୍ୟନ୍ତ ସେ ସକ୍ରିୟ ରହିଥିଲେ । ୧୯୩୮ ମସିହାରୁ ୧୯୬୨ ମସିହା ମଧ୍ୟରେ, ସେ ତାଙ୍କର ଅଧିକାଂଶ ରଚନା ପ୍ରକାଶ କରିଥିଲେ । ତାଙ୍କର ପ୍ରାରମ୍ଭିକ କାର୍ଯ୍ୟ ଥିଲା ସଂଳାପ ଏବଂ ସଙ୍ଗୀତ ନାଟକ; ତାଙ୍କର ପରବର୍ତ୍ତୀ କୃତି ଗୁଡ଼ିକ ହେଲା ଦାର୍ଶନିକ, ଭଜନ, ହରିକିର୍ତ୍ତନ ଓ ଅନ୍ୟାନ୍ୟ କବିତା ।

## ଆଧାର 
## ଗ୍ରନ୍ଥସୂଚୀ 
* 
*  
* 
* 
* 
* 
* 
* 

## ବାହାର ଲିଙ୍କ୍ 
* 
* http://www.bhikharithakur.com/ 
* भिखारी ठाकुर के व्यक्तित्व और कृतित्व पर समर्पित जाल स्थल  (bidesia.co.in)
* सूत्रधार (भिखारी ठाकुर के जीवन पर सुप्रसिद्ध कथाकार 
* भिखारी ठाकुर कृत बिदेसिया नाटक (pdf file)
* भिखारी ठाकुर का एकमात्र प्रकाशित साक्षात्कार  (बिदेसिया, 1987 में प्रकाशित)
* BHOJPURI ARTISTIC TRADITION AND BHOKHARI THAKUR 
* लोक कला मर्मज्ञ और सुप्रसिद्ध नाटककार जगदीश चंद्र माथुर का भिखारी ठाकुर पर संस्मरण  (1971 में प्रकाशित)
* एंजोय डर्टी पिक्चर,वी कांट टॉलरेट लौंडा (परिचयात्मक आलेख)
* ब्रेख्त,भिखारी,बादल और बोल (भिखारी ठाकुर के रंगमंचीय अवदान पर तुलनात्मक आलेख)
* Bhikhari Thakur

ଶ୍ରେଣୀ:୧୮୮୭ ଜନ୍ମ
ଶ୍ରେଣୀ:୧୯୭୧ ମୃତ୍ୟୁ
ଶ୍ରେଣୀ:ଭୋଜପୁରୀ ଲେଖକ
ଶ୍ରେଣୀ:ଭାରତୀୟ ଗୀତିକାର
ଶ୍ରେଣୀ:ଭାରତୀୟ ଲୋକଗୀତ ଗାୟକ
ଏହରଲିକିଓସିସ

**ଏହରଲିକିଓସିସ** (ଇଂରାଜୀ ଭାଷାରେ  **Ehrlichiosis**) ହେଉଛି *ଏହରଲିକିଆ* ପ୍ରକାରର ଜୀବାଣୁ ଦ୍ୱାରା ହେଉଥିବା ଏକ ଟିଙ୍କ-ବାହିତ ସଂକ୍ରମଣ । ସାଧାରଣ ଲକ୍ଷଣଗୁଡ଼ିକ ମଧ୍ୟରେ ଜ୍ୱର, ମୁଣ୍ଡବିନ୍ଧା ଏବଂ କ୍ଳାନ୍ତି ଅନ୍ତର୍ଭୁକ୍ତ । ଜଟିଳତା ମଧ୍ୟରେ ମେନିଞ୍ଜାଇଟିସ୍, ଶ୍ୱାସକ୍ରିୟା ବିଫଳତା, ବୃକ୍‌କ ବିଫଳତା, କିମ୍ବା ଯକୃତ ବିଫଳତା ହୋଇପାରେ । ପିସିଆର (PCR) କିମ୍ବା ସେରୋଲୋଜି ପରୀକ୍ଷା ଦ୍ୱାରା ରୋଗ ନିର୍ଣ୍ଣୟ ସମର୍ଥିତ ହୋଇପାରେ ।

ସମସ୍ତ ବୟସର ଲୋକଙ୍କ ପାଇଁ ସାଧାରଣତଃ ଡକ୍ସିସାଇକ୍ଲିନ୍ ଦେଇ ଚିକିତ୍ସା କରାଯାଏ । ରୋଗ ନିର୍ଣ୍ଣୟ ସନ୍ଦେହ ହେଲେ ଏହା ଦିଆଯିବା ଉଚିତ, କିନ୍ତୁ ଟିକ୍ କାମୁଡ଼ିବା ପରେ ରୋଗ ପ୍ରତିଷେଧ ପାଇଁ ଏହା ଦେବାକୁ ସୁପାରିଶ କରାଯାଏ ନାହିଁ ।

ଆମେରିକାରେ ପ୍ରତି ବର୍ଷ ପ୍ରତି ନିୟୁତ ଲୋକଙ୍କ ମଧ୍ୟରୁ ପ୍ରାୟ ୩.୨ରୁ ଅଧିକ ଲୋକଙ୍କୁ ଏହରଲିକିଓସିସ ପ୍ରଭାବିତ କରେ (ପ୍ରାୟ ୨୦୦୦) ।   ଲାଇମ୍ ପରେ ଏହା ଦ୍ୱିତୀୟ ସବୁଠାରୁ ସାଧାରଣ ଟିଙ୍କ-ବାହିତ ସଂକ୍ରମଣ । ଏହା ମୁଖ୍ୟତଃ ମଧ୍ୟ-ପଶ୍ଚିମ ଏବଂ ପୂର୍ବ ଯୁକ୍ତରାଷ୍ଟ୍ରରେ ଗ୍ରୀଷ୍ମ ଋତୁରେ ଘଟିଥାଏ । ପୁରୁଷମାନେ ମହିଳାମାନଙ୍କ ତୁଳନାରେ ଅଧିକ ପ୍ରଭାବିତ ହୁଅନ୍ତି  । ଏହି ରୋଗ ପ୍ରଥମେ ୧୯୮୬ ମସିହାରେ ଚିହ୍ନଟ ହୋଇଥିଲା । ଜଳବାୟୁ ପରିବର୍ତ୍ତନର ପରିଣାମ ସ୍ୱରୂପ ଏହା ଅଧିକ ସାଧାରଣ ରୋଗ ହୋଇଗଲାଣି ।

## ଆଧାର
କେମୋସିସ

**କେମୋସିସ** (ଇଂରାଜୀ ଭାଷାରେ  **Chemosis**) କୁହାଯାଏ ଯେତେବେଳେ ଆଖିର  ଶ୍ୱେତ ପଟଳ ଏବଂ ଆଖିପତାର ଭିତର ଅଂଶ ଫୁଳିଯାଏ ବା ଇଡିମା ହୋଇଥାଏ ।  କୌଣସି ଲକ୍ଷଣ ନ ଥାଇ ପାରେ, ଲୁହ ନିର୍ଗତ ହେବା, କୁଣ୍ଡେଇ ହେବା ଏବଂ ଝାପ୍ସା ଦୃଷ୍ଟି ପର୍ଯ୍ୟନ୍ତ ଭିନ୍ନ ଭିନ୍ନ ଲକ୍ଷଣ ହୋଇପାରେ ।  ଆଖିର ଏକ ଛୋଟ ସ୍ଥାନ କିମ୍ବା ସମ୍ପୂର୍ଣ୍ଣ ଧଳା ଅଂଶ ପ୍ରଭାବିତ ହୋଇପାରେ।    ।

ରୋଗ ପରିଚାଳନାରେ ମୂଳ କାରଣକୁ ସମାଧାନ କରିବା ଆବଶ୍ୟକ ।   ଏକ ବ୍ୟତିକ୍ରମ ହେଉଛି ଯଦି ଆଘାତ ସମୟରେ କେମୋସିସ୍ ମଧ୍ୟରେ ରକ୍ତସ୍ରାବ ହେଲେ ଗ୍ଲୋବ୍ ଫାଟିବା ସୂଚାଇପାରେ ।

## ଆଧାର
କବୀର କଳା ମଞ୍ଚ

**କବୀର କଳା ମଞ୍ଚ** ୨୦୦୨ ମସିହାରେ ଗୁଜରାଟ ଦଙ୍ଗା ପରେ ଭାରତର ମହାରାଷ୍ଟ୍ରର ପୁଣେଠାରେ ଗଠିତ ଏକ ସାଂସ୍କୃତିକ ସଂଗଠନ ଥିଲା । ସଙ୍ଗୀତ, କବିତା ଓ ନାଟକ ମାଧ୍ୟମରେ ଏହା ଜାତି ବିରୋଧୀ, ଗଣତନ୍ତ୍ର ସମର୍ଥକ ବାର୍ତ୍ତା ପ୍ରଚାର କରିବାକୁ ଲକ୍ଷ୍ୟ ରଖିଛି । ଏଥିରେ ବସ୍ତି ଓ ଗଳିକନ୍ଦିରେ ପ୍ରତିବାଦ କବିତା ଓ ନାଟକ ପରିବେଷଣ କରୁଥିବା ଛାତ୍ରଛାତ୍ରୀ ଓ ଯୁବ ବୃତ୍ତିଜୀବୀ ସାମିଲ ଅଛନ୍ତି ।

## ଇତିହାସ
୨୦୦୨ ମସିହାର ଗୁଜରାଟ ଦଙ୍ଗା ପରେ,

## ନକ୍ସଲ ଲିଙ୍କ୍ ଅଭିଯୋଗ 
ବେଆଇନ କାର୍ଯ୍ୟକଳାପ (ନିରୋଧ) ଆଇନ ଅଧୀନରେ କବୀର କଳା ମଞ୍ଚର କର୍ମକର୍ତ୍ତାମାନଙ୍କୁ ମହାରାଷ୍ଟ୍ର ସରକାର ମାଓବାଦୀ ଓ ନକ୍ସଲ ବୋଲି ଗିରଫ କରିଥିଲେ । ୨୦୧୧ ମସିହାର ମଇ ମାସରେ ମାଓବାଦୀ କିମ୍ବା ନକ୍ସଲ ବିଚାରଧାରାକୁ ପ୍ରୋତ୍ସାହନ ଦେଇଥିବା ଅଭିଯୋଗରେ ସଙ୍ଗୀତଜ୍ଞ ଓ କବିମାନଙ୍କ ଉପରେ ଆତଙ୍କବାଦ ନିରୋଧୀ ସ୍କ୍ୱାଡ୍‌ର କାର୍ଯ୍ୟାନୁଷ୍ଠାନ ଯୋଗୁଁ ଶୀତଳ ସାଠେ ଓ କବୀର କଳା ମଞ୍ଚର ଅନ୍ୟ ସଦସ୍ୟମାନେ ଲୁଚି ଯାଇଥିଲେ ।

୨୦୧୩ ମସିହାର ଅପ୍ରେଲ ୨ ତାରିଖରେ କେକେଏମ୍‌ର ଦୁଇଜଣ ସଦସ୍ୟ ଦୀପକ ଡେଙ୍ଗଲ ଓ ସିଦ୍ଧାର୍ଥଙ୍କୁ ବମ୍ବେ ହାଇକୋର୍ଟ ଜାମିନ ଦେବା ପରେ ସେମାନେ ଏହି ଅଭିଯୋଗରେ ନିର୍ଦ୍ଦୋଷ ବୋଲି କହି ମୁମ୍ବାଇରେ ପୁଲିସଠାରୁ ଲୁଚି ରହିଥିଲେ ଏବଂ ସେମାନଙ୍କ କାର୍ଯ୍ୟ ଆତ୍ମସମର୍ପଣ ନୁହେଁ ବୋଲି କହିଥିଲେ । କିନ୍ତୁ ଗର୍ଭବତୀ ଥିବା ସତ୍ତ୍ୱେ ଶୀତଲ ଓ ତାଙ୍କ ସ୍ୱାମୀଙ୍କୁ ୨୦୧୩ ମସିହାର ଜୁନ ୪ ତାରିଖରେ ମୁମ୍ବାଇ ସେସନ୍ସ କୋର୍ଟ ତୁରନ୍ତ ଓ ନିୟମିତ ଜାମିନ ଦେବାକୁ ମନା କରିଦେଇଥିଲେ । ଶେଷରେ ମାନବିକତା ଦୃଷ୍ଟିରୁ ୨୦୧୩ ମସିହାର ଜୁନ ୨୮ ତାରିଖରେ ବମ୍ବେ ହାଇକୋର୍ଟ ତାଙ୍କୁ ଜାମିନ ପ୍ରଦାନ କରିଥିଲେ । ୨୦୧୭ ମସିହାର ଜାନୁଆରୀ ୩ ତାରିଖରେ, ସେ ଏହି ଗୋଷ୍ଠୀର ଅବଶିଷ୍ଟ ଗିରଫ ସଦସ୍ୟ ସଚିନ ମାଲି, ସାଗର ଗୋର୍ଖେ ଓ ରମେଶ ଘାଇଚୋରଙ୍କୁ ସୁପ୍ରିମକୋର୍ଟ ଜାମିନ ପ୍ରଦାନ କରିଥିଲେ ।

ଡିସେମ୍ବର ୨୦୨୦ରେ, କେକେଏମ୍‌ର ଦୁଇ ସଦସ୍ୟ ସାଗର ଗୋର୍ଖେ ଏବଂ ରମେଶ ଗାଇଚୋର ସେମାନଙ୍କ ଗିରଫଦାରୀକୁ ବମ୍ବେ ହାଇକୋର୍ଟରେ ଚ୍ୟାଲେଞ୍ଜ କରିଥିଲେ । ଜାତୀୟ ତଦନ୍ତକାରୀ ଏଜେନ୍ସି ଅଦାଲତରେ କହିଛି ଯେ ସେମାନଙ୍କୁ ଗିରଫ କରାଯିବାର କାରଣ ହେଉଛି ସେମାନେ ଗୀତ ଗାଇଥିଲେ ଯେଉଁଥିରେ ସେମାନେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଓ ଭାରତୀୟ ଜନତା ପାର୍ଟିର ଅନେକ ସରକାରୀ ନୀତିକୁ ସମାଲୋଚନା କରିଥିଲେ । ଏନ୍‌ଆଇଏ ଏହି ଗୀତଗୁଡ଼ିକର ଅନୁବାଦ ଅଦାଲତରେ ଉପସ୍ଥାପନ କରିଥିଲା, ଯାହା ଅନ୍ୟାନ୍ୟ ଜିନିଷ ସହିତ ଲୋକଙ୍କୁ ଗୋମୂତ୍ର ପିଇବାକୁ ଉତ୍ସାହିତ କରିଥିଲା (ଭାରତରେ ଆୟୁଷ ମନ୍ତ୍ରଣାଳୟ ଦ୍ୱାରା ପ୍ରୋତ୍ସାହିତ ଏକ ଅଭ୍ୟାସ), ପ୍ରଧାନମନ୍ତ୍ରୀଙ୍କ ରେଡ଼ିଓ ଭାଷଣ, "ମନ୍ କି ବାତ୍"କୁ ଉପହାସ କରିଥିଲା ଏବଂ ଯେଉଁମାନେ ପ୍ରଧାନମନ୍ତ୍ରୀ ମୋଦୀଙ୍କୁ ସମାଲୋଚନା କରିଥିଲେ ସେମାନଙ୍କୁ ଚେତାବନୀ ଦେଇଥିଲେ ଯେ ଏପରି କରିବା ବିପଜ୍ଜନକ ।

## କେକେଏମ୍ ସଦସ୍ୟଙ୍କ ଉପରେ ଆକ୍ରମଣ 
ପୁଣେସ୍ଥିତ ଫିଲ୍ମ ଆଣ୍ଡ ଟେଲିଭିଜନ ଇନଷ୍ଟିଚୁଟ ଅଫ ଇଣ୍ଡିଆର ଛାତ୍ରଛାତ୍ରୀଙ୍କ ଦ୍ୱାରା ଆୟୋଜିତ ନ୍ୟାସନାଲ ଫିଲ୍ମ ଆର୍କାଇଭ୍ ଅଫ୍ ଇଣ୍ଡିଆ (ଏନ୍ଏଫ୍ଏଆଇ)ରେ ପ୍ରଦର୍ଶନ କରିବା ପରେ କାର୍ଯ୍ୟକ୍ରମ ଆୟୋଜକଙ୍କ ସହ କେକେଏମ୍ ସଦସ୍ୟମାନଙ୍କୁ ଅଖିଳ ଭାରତୀୟ ବିଦ୍ୟା ପରିଷଦର ସଦସ୍ୟମାନେ ଆକ୍ରମଣ କରିଥିଲେ ।

## ଆଧାର 
ଶ୍ରେଣୀ:ଭାରତରେ ଅବସ୍ଥାପିତ ସାଂସ୍କୃତିକ ସଂଗଠନ
ଶ୍ରେଣୀ:ଦଳିତ କର୍ମକର୍ତ୍ତା
ଏକଥାଇମା

**ଏକଥାଇମା** ହେଉଛି (ଇଂରାଜୀ ଭାଷାରେ  **Ecthyma**) ଏକ ଜୀବାଣୁ ଜନିତ ଚର୍ମ ସଂକ୍ରମଣ ଯାହା ଏକ ଫୋଟକା ବା ଫୋଡ଼ା ଭାବରେ ଆରମ୍ଭ ହୁଏ, ଯାହା ଉପରେ କ୍ରଷ୍ଟ ବା ଆବରଣ ତିଆରି ହୋଇଯାଏ ।  ଯଦି କ୍ରଷ୍ଟ ଖସିପଡ଼େ, ତେବେ ୩ ସେଣ୍ଟିମିଟର ଆକାର ପର୍ଯ୍ୟନ୍ତ ଏକ ଭଲ ଭାବରେ ସ୍ପଷ୍ଟ ଘାଆ ହୋଇପାରେ ।  ବଡ଼ ଲସିକା ଗ୍ରନ୍ଥି ମଧ୍ୟ ଉପସ୍ଥିତ ଥାଇପାରେ । 

ଏହା ସାଧାରଣତଃ ଗ୍ରୁପ୍ ଏ (ବିଟା-ହେମୋଲାଇଟିକ୍) ଷ୍ଟ୍ରେପ୍ଟୋକୋକସ୍ (GAS) କିମ୍ବା ଷ୍ଟାଫ ଅରିଅସ ଜୀବାଣୁ ଦ୍ୱାରା ହୁଏ ଏହି ରୋଗ ହୁଏ ।  *]* ବିପଦର କାରଣଗୁଡ଼ିକ ମଧ୍ୟରେ ଖରାପ ସ୍ୱାସ୍ଥ୍ୟ ରକ୍ଷା, କୁପୋଷଣ , ଶିରାଭ୍ୟନ୍ତର ଔଷଧ ବ୍ୟବହାର ଏବଂ ଦୁର୍ବଳ ପ୍ରତିରକ୍ଷା ପ୍ରଣାଳୀ ଯୋଗୁ ହୋଇପାରେ ।  ଏହି ଶବ୍ଦଟି ଇଂରାଜୀ ଭାଷାରେ ଅତି କମରେ ୧୮୨୨ ମସିହାରୁ ବ୍ୟବହୃତ ହୋଇଆସୁଛି 

## ଆଧାର
ସକିନୀ ରାମଚନ୍ଦ୍ରୈଃ

**ସକିନୀ ରାମଚନ୍ଦ୍ରୈଃ** (୧ ଜାନୁଆରୀ ୧୯୬୩ – ୨୩ ଜୁନ ୨୦୨୪) ଜଣେ ଭାରତୀୟ କଣ୍ଠଶିଳ୍ପୀ ଥିଲେ । ସେ ମୁଖ୍ୟତଃ ଭାରତୀୟ ଲୋକଗୀତ ଗାନ କରୁଥିଲେ ଏବଂ ଢୋଲ ବଜାଉଥିଲେ । ତେଲେଙ୍ଗାନା ଓ ଆନ୍ଧ୍ରପ୍ରଦେଶର କୋୟା ଆଦିବାସୀ ସମ୍ପ୍ରଦାୟ ସହିତ ବିଶେଷ ଭାବରେ ପରିଚିତ ଏକ କଳା "କାଞ୍ଚୁମେଲମ୍-କାଞ୍ଚୁଥାଲମ୍"ରେ ତାଙ୍କର ଦକ୍ଷତା ପାଇଁ ସେ ଜଣାଶୁଣା ଥିଲେ । ଏହି କଳା ପ୍ରାୟ ବିଲୁପ୍ତ ହେବାକୁ ଯାଉଛି ଏବଂ ରାମଚନ୍ଦ୍ରୈଃ ଏହି କଳାର ଏକମାତ୍ର ଜୀବିତ ଗୁରୁ ଥିଲେ ଯିଏ ଉଭୟ ତେଲୁଗୁ ଓ କୋୟା ଭାଷାରେ ପବିତ୍ର ପର୍ବ "ସମକ୍କା ସରକା ଜଥାରା"ର ଇତିହାସକୁ ସମ୍ପୂର୍ଣ୍ଣ ଭାବରେ ବର୍ଣ୍ଣନା କରିପାରିଥିଲେ । କଳା କ୍ଷେତ୍ରରେ ଅବଦାନ ପାଇଁ ୨୦୨୨ ମସିହାରେ, ଭାରତ ସରକାର ତାଙ୍କୁ ପଦ୍ମଶ୍ରୀ ସମ୍ମାନରେ ସମ୍ମାନିତ କରିଥିଲେ ।

ତାଙ୍କ ଦ୍ୱାରା ପରିଚାଳିତ ଏହି କଳା "କାଞ୍ଚୁମେଲାମ-କାଞ୍ଚୁଥାଲମ୍" ଭାବରେ ମଧ୍ୟ ଜଣାଶୁଣା ଏବଂ ପ୍ରାୟ ବିଲୁପ୍ତ ହେବାକୁ ଯାଉଛି । ସେ ଏହି କଳାର ଏକମାତ୍ର ଜୀବିତ ଗୁରୁ ଥିଲେ ଯିଏକି ଉଭୟ ତେଲୁଗୁ ଓ କୋୟା ଭାଷାରେ "ସମ୍ମକ୍କା ସରାକ୍କା ଜଟାରା" ("ସମ୍ମକ୍କା ସାରଲାମ୍ମା ଜଟାରା" ବା "ମେଦାରାମ ଜଟାରା" ନାମରେ ମଧ୍ୟ ଜଣାଶୁଣା) ପର୍ବର ଇତିହାସକୁ ସମ୍ପୂର୍ଣ୍ଣ ଭାବରେ ବର୍ଣ୍ଣନା କରିପାରିଥିଲେ ।

ରାମଚନ୍ଦ୍ରୈଃଙ୍କ ପ୍ରତିଭା ପ୍ରଥମ ଥର ପାଇଁ ୨୦୧୪ ମସିହାରେ ବ୍ୟାପକ ଦୃଷ୍ଟିକୁ ଆସିଥିଲା ଯେତେବେଳେ ସେ ୧୩ଶ ଶତାବ୍ଦୀରେ କାକଟିଆ ଶାସକଙ୍କ ବିରୁଦ୍ଧରେ ଲଢ଼େଇ କରିଥିବା ଦୁଇ ଆଦିବାସୀ ମହିଳା (ମାଆ ଓ ଝିଅ) ସାମ୍ମକ୍କା-ସାରଲାକ୍କାଙ୍କ ଇତିହାସ ବର୍ଣ୍ଣନା କରିଥିଲେ । ଏହା ତତ୍‌କ୍ଷଣାତ୍ ହିଟ୍ ହୋଇଗଲା । ସେ ବୋପନମ୍ମା କଥା, ଗୋଡ଼ି କାମା ରୋଜୁ କଟବା ଇତ୍ୟାଦି ଅନ୍ୟାନ୍ୟ ଗୀତଗୁଡ଼ିକୁ ମଧ୍ୟ ଲୋକପ୍ରିୟ କରିଛନ୍ତି ବୋଲି ତେଲୁଗୁ ବିଶ୍ୱବିଦ୍ୟାଳୟର ଅବସରପ୍ରାପ୍ତ ପ୍ରଫେସର ଜୟଧୀର ତିରୁମାଲା ରାଓ କହିଛନ୍ତି, ଯିଏ ତାଙ୍କ ମୌଖିକ ବର୍ଣ୍ଣନାକୁ ରେକର୍ଡ଼ିଂ ଏବଂ ଦସ୍ତାବିଜ କରିଥିଲେ ।

ରାମଚନ୍ଦ୍ରୀହ ୨୦୨୪ ମସିହାର ଜୁନ ୨୩ ତାରିଖରେ ମନୁଗୁରୁ ନିକଟରେ ଥିବା ନିଜ ଗାଆଁରେ ୬୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ପଦ୍ମଶ୍ରୀ ପୁରସ୍କାର
*କଳା କ୍ଷେତ୍ରରେ ଉଲ୍ଲେଖନୀୟ ସେବା ତଥା ଅବଦାନ ପାଇଁ ୨୦୨୨ ମସିହାରେ ଭାରତ ସରକାର ତାଙ୍କୁ ପଦ୍ମ ଶୃଙ୍ଖଳା ପୁରସ୍କାରର ତୃତୀୟ ସର୍ବୋଚ୍ଚ ପୁରସ୍କାର ପଦ୍ମଶ୍ରୀ ପୁରସ୍କାର ପ୍ରଦାନ କରିଥିଲେ । ଏହି ପୁରସ୍କାର ଭଦ୍ରାଦ୍ରିର କୋୟା ଜନଜାତି ଗାୟକ ଭାବରେ ତାଙ୍କର ସେବା ପାଇଁ ସ୍ୱୀକୃତି ପ୍ରଦାନ କରିଥିଲା ।

## ଆଧାର 
## ବାହାର ଲିଙ୍କ୍ 
*
*, interview in Telugu (26 minutes 27 seconds)

ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:ଭାରତୀୟ ଲୋକଗୀତ ଗାୟକ
କ୍ୟାମ୍ପାଇଲୋବ୍ୟାକ୍ଟେରିଓସିସ

**କ୍ୟାମ୍ପାଇଲୋବ୍ୟାକ୍ଟେରିଓସିସ** (ଇଂରାଜୀ ଭାଷାରେ  **Campylobacteriosis**) ହେଉଛି ଏକ କ୍ୟାମ୍ପାଇଲୋ ବ୍ୟାକ୍ଟେରିଅମ ଜୀବାଣୁର ଏକ ସଂକ୍ରମଣ ଯାହା ସାଧାରଣତଃ ତରଳ ଝାଡ଼ା ସୃଷ୍ଟି କରେ ।  ଲକ୍ଷଣଗୁଡ଼ିକରେ ରକ୍ତାକ୍ତ ଝାଡ଼ା, ପେଟ ଯନ୍ତ୍ରଣା ଏବଂ ଜ୍ୱର ହୋଇପାରେ । ସାଧାରଣତଃ ସଂସ୍ପର୍ଶରେ ଆସିବାର ଦୁଇରୁ ଚାରି ଦିନ ପରେ ରୋଗ ଆରମ୍ଭ ହୁଏ, କିନ୍ତୁ ଦଶ ଦିନ ପରେ ମଧ୍ୟ ହୋଇପାରେ ।

## ଆଧାର
ରଜନୀଗନ୍ଧା ଶେଖାୱତ

**ରଜନୀଗନ୍ଧା ଶେଖାୱତ** ଜଣେ ଭାରତୀୟ ଲୋକଗୀତ ଗାୟିକା । ସେ ରାଜସ୍ଥାନୀ ଲୋକଗୀତ, ବଲିଉଡ଼, ଇଂରାଜୀ ଓ ରାଜସ୍ଥାନୀ ମାରୱାଡି ମାଶଅପ୍ ଏବଂ ଭିଣ୍ଟେଜ୍ କ୍ଲାସିକ୍ ଗୀତ ଗାଇବା ପାଇଁ ଜଣାଶୁଣା । 

## ପେଷା 
ରଜନୀଗନ୍ଧା ଶେଖାୱତ ହେଉଛନ୍ତି ଏକମାତ୍ର ଗାୟିକା ଯିଏକି ଇଂରାଜୀ ସଙ୍ଗୀତ ସହିତ ରାଜସ୍ଥାନୀ ଲୋକଗୀତ ମାଶଅପ୍ କରନ୍ତି ଏବଂ ରାଜସ୍ଥାନୀ ପ୍ରେସରୁ "ମହାରାଣୀ ଅଫ ମାଶଅପ୍‌ସ୍" ଉପାଧି ଲାଭ କରିଛନ୍ତି । ଘୁମରଙ୍କ ସହ ତାଙ୍କର ଶସ୍ତା ରୋମାଞ୍ଚର ମାଶଅପ୍ ତାଙ୍କୁ ପ୍ରସିଦ୍ଧି ଦେଇଥିଲା । ତାଙ୍କର ଅନେକ ଭିଡିଓ ଫେସବୁକ ଭିଡିଓରେ ଭାଇରାଲ୍ ହୋଇଛି, ଯାହା ତାଙ୍କୁ ଫ୍ୟୁଜନ ରାଜସ୍ଥାନୀ ସଙ୍ଗୀତର ସବୁଠାରୁ ପରିଚିତ ଚେହେରାରେ ପରିଣତ କରିଛି । ରାଜସ୍ଥାନୀ ଲୋକଗୀତ ସହ ତାଙ୍କର ପରବର୍ତ୍ତୀ ଶେପ୍ ଅଫ୍ ୟୁ ଓ ସିଙ୍ଗଲ୍ ଲେଡିଜ୍‌ର ମାଶଅପ୍ ବେଶ୍ ଲୋକପ୍ରିୟ ହୋଇଛି । ପାଶ୍ଚାତ୍ୟ ସଙ୍ଗୀତ ତଥା ପ୍ରାମାଣିକ ରାଜସ୍ଥାନୀ ଲୋକଗୀତ ଗାଇବାର ଦକ୍ଷତା ତାଙ୍କୁ ଜଣେ ଦୟାଳୁ କଳାକାରରେ ପରିଣତ କରିଛି, ଯାହା କେବଳ ଜଣେ ଲୋକଗାୟିକା ଠାରୁ ଅଧିକ ହେବାର ତାଙ୍କର ସ୍ୱତନ୍ତ୍ର ପରିଚୟ ସୃଷ୍ଟି ହୋଇଛି ।     

ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତରେ ୨୦ ବର୍ଷରୁ ଅଧିକ ସମୟ ଧରି ପ୍ରଶିକ୍ଷଣ ନେଇଥିବା ସେ ବର୍ତ୍ତମାନ ସଙ୍ଗୀତ, ବଲିଉଡ୍ ପ୍ଲେବ୍ୟାକ୍ ଗୀତ, ରେକର୍ଡିଂ ଓ ସୁଟିଂ ଏବଂ ତାଙ୍କ ସ୍ୱାଧୀନ ଗୀତ ଓ ସେଗୁଡ଼ିକର ମ୍ୟୁଜିକ୍ ଭିଡିଓ ପାଇଁ ଭ୍ରମଣ ମଧ୍ୟରେ ନିଜର ସମୟ ବଣ୍ଟନ କରନ୍ତି ।

## ପୁରସ୍କାର 
* ଶ୍ରେଷ୍ଠ ଗାୟିକା – ଆର୍ଟିଷ୍ଟ ଆଲୋଉଡ୍ ଆୱାର୍ଡ଼ ୨୦୧୧
* ରାଜସ୍ଥାନ ସଙ୍ଗୀତ ରତ୍ନ
*ଡିଏନ୍‌ଏ ଓମେନ୍ ଅଫ୍ ସବ୍‌ଷ୍ଟାନ୍ସ, ରାଜସ୍ଥାନ

## ଆଧାର 
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ରାଜସ୍ଥାନର କଣ୍ଠଶିଳ୍ପୀ
ଶ୍ରେଣୀ:ଜୀବିତ ବ୍ୟକ୍ତି
ଚନ୍ଦର ସିଂହ ରାହି

**ଚନ୍ଦର ସିଂହ ରାହି** (ଜନ୍ମ: **ଚନ୍ଦେର ସିଂହ ନେଗି**; ୨୮ ମାର୍ଚ୍ଚ ୧୯୪୨ – ୧୦ ଜାନୁଆରୀ ୨୦୧୬) ଜଣେ ଜଣାଶୁଣା ଭାରତୀୟ ଲୋକଗୀତ ଗାୟକ ଥିଲେ । ଭାରତର ଉତ୍ତରାଖଣ୍ଡ ରାଜ୍ୟର ଏହି ବିଶିଷ୍ଟ ଲୋକଗୀତ ଗାୟକ, ସଙ୍ଗୀତଜ୍ଞ, କବି, କାହାଣୀକାର ଓ ସାଂସ୍କୃତିକ ସଂରକ୍ଷକ ଥିଲେ ।

ଉତ୍ତରାଖଣ୍ଡର ସଙ୍ଗୀତ ଓ ସଂସ୍କୃତି ପ୍ରତି ତାଙ୍କର ଗଭୀର ଭକ୍ତି ପାଇଁ ତାଙ୍କୁ ଉତ୍ତରାଖଣ୍ଡ ଲୋକ ସଙ୍ଗୀତର ଭୀଷ୍ମ ପିତାମହ ବୋଲି ବର୍ଣ୍ଣନା କରାଯାଇଛି ।

## ପ୍ରାରମ୍ଭିକ ଜୀବନ 
ରାହି ମୌଦଦ୍‌ସ୍ୟୁନ୍‌ର ଏକ ଗିୱାଲି ଗ୍ରାମରେ ଦିଲବର ସିଂହ ନେଗି ଓ ସୁନ୍ଦରା ଦେବୀଙ୍କ ଠାରୁ ଜନ୍ମଗ୍ରହଣ କରିଥିଲେ । ସେ ଉତ୍ତରାଖଣ୍ଡର ଗଡ଼ଓ୍ଵାଲର ନାୟର ଘାଟିର ଏକ ଘଡ଼ିଆଲ ପରିବାରର ସଦସ୍ୟ ଥିଲେ ।

ରାହି ଜୀବନର ପ୍ରାରମ୍ଭରେ ପାହାଡ଼ି ସଙ୍ଗୀତର ମୂଳଦୁଆ ଶିଖିଥିଲେ, ଯେଉଁଥିରେ ବହୁ ପୁରୁଣା ପାରମ୍ପରିକ ଗୀତ, ବାଦ୍ୟଯନ୍ତ୍ର ଓ ହିମାଳୟର ସଙ୍ଗୀତ ସହିତ ଜଡ଼ିତ ସାଂସ୍କୃତିକ ଅଭ୍ୟାସ ଅନ୍ତର୍ଭୁକ୍ତ ଥିଲା । ପିଲାଦିନେ ସେ ତାଙ୍କ ବାପାଙ୍କ ସହ ଥାକୁଲି, ଡମରୁ ଓ ହୁରୁକି ସମେତ ପାରମ୍ପରିକ ବାଦ୍ୟଯନ୍ତ୍ରରେ ଯୋଗ ଦେଇଥିଲେ । ରାହି କେଶବ ଅନୁରାଗୀ ଓ ତାଙ୍କ ଗୁରୁ ବଚନ ସିଂହଙ୍କ ଠାରୁ ଭାରତୀୟ ଶାସ୍ତ୍ରୀୟ ସଙ୍ଗୀତ ଶିଖିଥିଲେ । ସେ ୧୯୭୨ ମସିହାରେ, ଅଲ୍ ଇଣ୍ଡିଆ ରେଡିଓ ପାଇଁ ସେ ଗୀତ ଗାଇବା ଆରମ୍ଭ କରିଥିଲେ । ୧୯୬୬ ମସିହାରେ, ରାହି ତାଙ୍କ ଗୁରୁ ଗଡ଼ଓ୍ଵାଲି କବି କହ୍ନେୟାଲାଲ ଦଣ୍ଡ୍ରିୟାଲଙ୍କ ପାଇଁ ତାଙ୍କର ପ୍ରସିଦ୍ଧ ଗୀତ *ଦିଲ୍ କୋ ଉମାଲ* (ହୃଦୟର ପ୍ରସାର) ରଚନା କରିଥିଲେ, ଯିଏ ତାଙ୍କୁ ସୋବ୍ରିକେଟ୍ ରାହି (ଟ୍ରାଭେଲର) ଦେଇଥିଲେ ବୋଲି କୁହାଯାଏ ।

## ପୁରସ୍କାର ଓ ସମ୍ନା 
* ମୋହନ ଉପୋତ୍ରୀ ଲୋକ ସଂସ୍କୃତି କଳା ସମ୍ମାନ
* ଡ. ଶିବାନନ୍ଦ ନୌଟିୟାଲ ସ୍ମୃତି ପୁରସ୍କାର
* *ଗଡ଼ ଭାରତୀ*, ଗଡ଼ୱାଲ ସଭା ସମ୍ମାନ ପତ୍ର (୧୯୯୫)
* ମୋନାଲ ସସ୍ଥା, ଲକ୍ଷ୍ନୌ ସମ୍ମାନ ପତ୍ର

## ଅଧାର 
ଶ୍ରେଣୀ:ଉତ୍ତରାଖଣ୍ଡର କଣ୍ଠଶିଳ୍ପୀ
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଉତ୍ତରାଖଣ୍ଡର କବି
ଶ୍ରେଣୀ:ଭାରତୀୟ ଲୋକଗୀତ ଗାୟକ
ଶ୍ରେଣୀ:ଉତ୍ତରାଖଣ୍ଡର ଲୋକ
ଅର୍ବିଟାଲ ବ୍ଲୋଆଉଟ ଅସ୍ଥିଭଗ୍ନ

**ଅର୍ବିଟାଲ ବ୍ଲୋଆଉଟ ଅସ୍ଥିଭଗ୍ନ** ହେଉଛି ଆଖି ଚାରିପାଖରେ ଥିବା ହାଡ଼ରୁ ଗୋଟିଏ ଭାଙ୍ଗିଯିବା, କିନ୍ତୁ ଡୋଳାର କକ୍ଷପଥର କୌଣସି ସମ୍ପୃକ୍ତି ନଥାଏ ।  ସାଧାରଣ ଲକ୍ଷଣଗୁଡ଼ିକ ମଧ୍ୟରେ ଆଖି ଚାରିପାଖରେ ଯନ୍ତ୍ରଣା, ଲାଲ ଆଖି, ଦ୍ୱିତ ଦୃଷ୍ଟିଶକ୍ତି, କିମ୍ବା ଗାଲ ଓ ଉପର ମାଢ଼ିର ସମ୍ବେଦନଶୀଳତା ହ୍ରାସ ହୋଇପାରେ । ଏହା ସହିତ ଜଡିତ ଏକ ଖୋଲା-ଡୋଳା ଅନ୍ତର୍ଭୁକ୍ତ (open-globe) ହୋଇପାରେ  

## ଆଧାର
ପୁଷ୍ପବତୀ ପୋୟପାଦଠୁ

**ପୁଷ୍ପବତୀ ପୋୟପାଦଠୁ** ଜଣେ ଭାରତୀୟ କଣ୍ଠଶିଳ୍ପୀ, ସଙ୍ଗୀତକାର ଓ ଗୀତିକାର । ସେ କର୍ଣ୍ଣାଟକୀ ଭୋକାଲ୍‌ରେ ତାଲିମ ନେଇଛନ୍ତି । ପାଲକ୍କଡ଼ର ଚେମ୍ବାଇ ମେମୋରିଆଲ ସରକାରୀ ସଙ୍ଗୀତ ମହାବିଦ୍ୟାଳୟରୁ ସେ ପୋଷ୍ଟ ଗ୍ରାଜୁଏଟ୍ ଡିପ୍ଲୋମା (ଗଣପ୍ରବୀନା) ହାସଲ କରିଛନ୍ତି ଏବଂ ଗୁରୁ ମଙ୍ଗଦ ନାଟେସନଙ୍କ (୧୯୯୪-୨୦୦୫) ଠାରୁ ଉନ୍ନତ ତାଲିମ ଲାଭ କରିଛନ୍ତି । ପୁଷ୍ପାଙ୍କ ପ୍ରଥମ ନିର୍ଦ୍ଦେଶିତ ମ୍ୟୁଜିକ୍ ଭିଡିଓ ଥିଲା କବୀରର କବିତା, ଯାହାକି କବୀର ମ୍ୟୁଜିକ୍ ଅଫ୍ ହାର୍ମୋନି ୨୦୦୫ ଉପରେ ଆଧାରିତ ଏକ ମ୍ୟୁଜିକ୍ ଆଲବମ୍ ଥିଲେ । ଏହା ଅନେକ ପ୍ଲାଟଫର୍ମରେ ସମାଲୋଚକଙ୍କ ପ୍ରଶଂସା ଲାଭ କରିଛି ଏବଂ ଜଣେ ବେଷ୍ଟ ସେଲର ମଧ୍ୟ ଥିଲା । ପୁଷ୍ପବତୀ ୧୯୯୯ ମସିହାରୁ ୨୦୦୪ ମସିହା ପର୍ଯ୍ୟନ୍ତ ଅଲ୍ ଇଣ୍ଡିଆ ରେଡିଓରେ ବି ଗ୍ରେଡ୍ କଳାକାର ଥିଲେ ।

## Awards
* ୨୦୦୧: କେରଳ ସଙ୍ଗୀତ ନାଟକ ଏକାଡେମୀ ପୁତୁକ୍କୋଡେ କ୍ରିଷ୍ଣମୂର୍ତ୍ତି ଏଣ୍ଡୋୱମେଣ୍ଟ ଆୱାର୍ଡ଼
* ୨୦୧୨: ସନ୍ତୋଷମ ସାଉଥ୍ ଇଣ୍ଡିଆନ୍ ଫିଲ୍ମ ଆୱାର୍ଡ଼ ଅଫ୍ ଫିମେଲ୍ ସିଙ୍ଗର୍

## ଆଧାର 
## ବାହାର ଲିଙ୍କ 
*മലയാളം ക്ലബ്ഹൗസ് ചര്‍ച്ചകള്‍ കേട്ടപ്പോള്‍ ജീനിയസായ ഒരു ഗായികയെ കണ്ടുമുട്ടി; പുഷ്പവതിയെ അഭിനന്ദിച്ച് ചിന്മയി ശ്രീപദ https://www.doolnews.com/singer-chinmayi-sripada-congratulates-pushpavathy-poypadath-63454.html
*Forget Kanhaiya Kumar, Malyalam singer Pushpavathy is the new face of 'Azadi': See why https://zeenews.india.com/news/india/forget-kanhaiya-kumar-malyalam-singer-pushpavathy-is-the-new-face-of-azadi-see-why_1874261.html
*കേൾക്കാനും ചിന്തിക്കാനുമുള്ള പാട്ട്; കരുത്തുള്ള പാട്ടുമായി ഗായിക പുഷ്പാവതി...https://www.manoramaonline.com/music/music-news/2020/08/17/pulayanoru-palli-song-by-singer-pushpavathy.html
* https://www.bbc.com/news/world-asia-india-36032537
* പാട്ടിന് പൂട്ടില്ല, ഐസൊലേഷനിലും ലോക്ക് ഡൗണിലും കഴിയുന്നവര്‍ക്കായി പുഷ്പവതി പാടുന്നു https://scroll.in/video/806405/here-s-the-azaadi-song-watch-the-shift-from-slogans-to-professional-music
*പാടാന്‍ അവസരം തന്നില്ലെങ്കിലും ഞാനതിനെ മറികടക്കും; എനിക്കതിനുള്ള കാലിബറുണ്ട്: പുഷ്പാവതി സംസാരിക്കുന്നു https://www.doolnews.com/interview-with-singer-pushpavathy-258.html
*നിശ്ശബ്ദയാകാന്‍ വിസമ്മതിച്ച് പാട്ടിലേക്ക് പിടിച്ചുകയറിയ പുഷ്പവതി https://truecopythink.media/pushpavathi-interview-by-manila-c-mohan
* Here's the azaadi song: watch the shift from slogans to professional music https://scroll.in/video/806405/here-s-the-azaadi-song-watch-the-shift-from-slogans-to-professional-music
* പുഷ്പവതിക്കും കുട്ടപ്പൻ സാറിനും ശബ്ദമില്ലാത്ത നവകേരളമാണ് സർക്കാർ ...https://www.madhyamam.com/social-media/amal-c-rajan-facebook-post-about-pushpavathy-poypadathu-800564
* കേൾക്കാനും ചിന്തിക്കാനുമുള്ള പാട്ട്; കരുത്തുള്ള പാട്ടുമായി ഗായിക പുഷ്പാവതി...https://www.manoramaonline.com/music/music-news/2020/08/17/pulayanoru-palli-song-by-singer-pushpavathy.html
*  ഹം ദേഖേം​ഗേ...' പ്രതിരോധത്തിന്റെ കവിതയ്ക്ക് ഗാനാവിഷ്കാരവുമായി ഗായിക പുഷ്പവതി...https://www.asianetnews.com/entertainment-news/singer-pushpavathi-sings-ham-dekhenge-poem-q3rz83

ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ମାଲାୟଲମ କଣ୍ଠଶିଳ୍ପୀ
ହଲକଷ୍ଟ

**ହଲକଷ୍ଟ** ବା  ହିବ୍ରୁଭାଷାରେ  ''''* (), ହେଉଛି ଦ୍ବିତୀୟ ବିଶ୍ବଯୁଦ୍ଧରେ ୟୁରୋପୀୟ ଇହୁଦିମାନଙ୍କର ଯୋଜନାବଦ୍ଧ ଗଣସଂହାର। ୧୯୪୧ ଓ ୧୯୪୫ ମଧ୍ୟରେ ନାଜି ଜର୍ମାନୀ ଓ ଏହାର ସହାୟକ ରାଷ୍ଟ୍ରମାନେ, ଜର୍ମାନୀ ଅଧିକୃତ ୟୁରୋପରେ କ୍ରମଶଃ ପ୍ରାୟ ୬ ନିୟୁତ ଇହୁଦିଙ୍କ ଯୋଜନାବଦ୍ଧ ଗଣସଂହାର କରିଥିଲା।

ହିଟଲରଙ୍କ ଉତ୍ଥାନ ସହିତ ଫାସିବାଦୀ ଓ ନାଜିବାଦୀଙ୍କ କ୍ଷମତା ଦଖଲ ତଥା ଆର୍ଯ୍ୟ ଜାତିର ସର୍ବୋଚ୍ଚତା ସମ୍ବନ୍ଧୀୟ ବିଚାରଧାରା ହଲକଷ୍ଟର ମୂଳ କାରଣ। ମୂଳତଃ ସମସ୍ତ ଇହୁଦିମାନଙ୍କୁ ୟୁରୋପରୁ ତଡ଼ି ଦେବା ଲାଗି, ଜର୍ମାନ ଅଧିକୃତ ୟୁରୋପରେ ଅନେକ ଦମନ ମୂଳକ ନୀତି ପାରିତ ହେଲା। ୧୯୪୩ରେ ଜର୍ମାନୀର ପୋଲାଣ୍ଡ ଅଧିକରଣ ପରେ, ନାଜି ଅଧିକାରୀମାନେ ବିଭିନ୍ନ ସ୍ଥାନରେ ଇହୁଦିମାନଙ୍କୁ ଅଲଗା ରଖିବା ପାଇଁଁ ଗେଟ୍ଟୋ ସବୁ ତିଆରି କଲେ। ୧୯୪୧ର ସୋଭିଏତ ସଂଘର ଅତିକ୍ରମଣ ପରେ ପାଖାପାଖି ୧.୫ ରୁ ୨ ନିୟୁତ ଇହୁଦିମାନଙ୍କୁ ଗୁଳି କରି ହତ୍ୟା କରାଗଲା। ୧୯୪୨ ପ୍ରାରମ୍ଭରେ ନାଜିମାନେ ୟୂରୋପରେ ରହୁଥିବା ସମସ୍ତ ଇହୁଦିମାନଙ୍କୁ ହତ୍ୟା କରିବାର ନିଷ୍ପତି ନେଲେ। ସମସ୍ତ ବନ୍ଦୀ ଯିଉମାନଙ୍କୁ ସଂହାର-କେନ୍ଦ୍ରମାନଙ୍କୁ ସ୍ଥାନାନ୍ତରିତ କରିଦିଆଗଲା। ସ୍ଥାନାନ୍ତରଣ ଦ୍ବାରା ହିଁ ଅନେକେଙ୍କ ମୃତ୍ୟୁ ହୋଇଗଲା। ସେଥିମଧ୍ୟରୁ ଯିଏ ବଞ୍ଚି ଯାଇଥିଲେ ସେମାନଙ୍କ ମଧ୍ୟରୁ କେତେକଙ୍କୁ ବିଷାକ୍ତ ବାଷ୍ପ ଦ୍ବାରା ହତ୍ୟା କରାଗଲା। ଅନ୍ୟମାନେ ବାଧ୍ୟତାମୂଳକ କଠିନ ପରିଶ୍ରମ ଜନିତ ଦୁର୍ବଳତା ଯୋଗୁଁ ତଥା ବିଭିନ୍ନ ଅମାନବୀୟ ପରୀକ୍ଷଣର ଅତ୍ୟାଚାର ସହିନପାରି ମୃତ୍ୟୁବରଣ କଲେ। ହତ୍ୟା କରାଯାଇଥିବା ଇହୁଦିମାନଙ୍କର ଧନସମ୍ପଦକୁ ଜର୍ମାନ ଓ ଅଣ-ଇହୁଦିମାନଙ୍କ ମଧ୍ୟରେ ବାଣ୍ଟି ଦିଆଗଲା। ଅଧିକାଂଶ ହଲକଷ୍ଟ ପୀଡ଼ିତ ୧୯୪୨ ମସିହାରେ ମୃତ୍ୟୁ ବରଣ କରିଥିଲେ ହେଁ ତାଙ୍କର ସଂହାର ୧୯୪୫ରେ ଯୁଦ୍ଧର ଅନ୍ତ ପର୍ଯ୍ୟନ୍ତ ଚାଲିଥିଲା।

## ଶବ୍ଦାର୍ଥ
*ହଲକଷ୍ଟ'' ଶବ୍ଦଟି ଏକ ଗ୍ରୀକ୍ ଶବ୍ଦ ଯାହାର ଅର୍ଥ ପୋଡ଼ାଯାଇଥିବା ନୈବେଦ୍ୟରୁ ଅଣାଯାଇଛି। ଦୀର୍ଘକାଳ ପର୍ଯ୍ୟନ୍ତ ଇଂରାଜୀ ଭାଷାରେ ଏହି ଶବ୍ଦଟିର ଅର୍ଥ 'ଅଗ୍ନି-ବଳି' ବା 'ଅଗ୍ନି ଦ୍ବାରା ଧ୍ଵଂସ' ଥିଲା । ୧୯୫୦ ମସିହା ବେଳକୁ ଇଂରାଜୀ ଭାଷା ସମେତ ଅନେକ ଭାଷାରେ ଏହି ଶବ୍ଦକୁ ନାଜିମାନଙ୍କ ଦ୍ବାରା ଇହୁଦିମାନଙ୍କର ଗଣସଂହାର ଅର୍ଥରେ ବ୍ୟବହାର କରାଗଲା। ହଲକଷ୍ଟ ଶବ୍ଦଟି କେତେକ ସମୟରେ ନାଜିମାନେ ଟାର୍ଗେଟ କରିଥିବା ଅନ୍ୟ ଗୋଷ୍ଠୀମାନଙ୍କ ଉପରେ ହେଉଥିବା ନିର୍ଯାତନା ପାଇଁ ମଧ୍ୟ ବ୍ୟବହୃତ ହୁଏ,  ବିଶେଷକରି ଯେଉଁମାନଙ୍କୁ ଜାତି ଆଧାରରେ ଟାର୍ଗେଟ କରାଯାଇଛି, ଯେପରିକି ରୋମା ଏବଂ ସିଣ୍ଟି, ଏବଂ ସୋଭିଏତ ଯୁଦ୍ଧବନ୍ଦୀ ଓ ପୋଲାଣ୍ଡ ଓ ସୋଭିଏତ୍ ନାଗରିକ। ଅବଶ୍ୟ ଏହି ସମସ୍ତ ଗୋଷ୍ଠୀକୁ ଭିନ୍ନ ଭିନ୍ନ କାରଣ ପାଇଁ ଟାର୍ଗେଟ କରାଯାଇଥିଲା।  ୧୯୭୦ ଦଶକ ସୁଦ୍ଧା, "ଇହୁଦି" ବିଶେଷଣକୁ ଅନାବଶ୍ୟକ ଭାବରେ ପ୍ରତ୍ୟାହାର କରିଦିଆଗଲା ଏବଂ ହଲକଷ୍ଟ, ୟୁରୋପୀୟ ଇହୁଦିମାନଙ୍କ ବିନାଶ ପାଇଁ ଡିଫଲ୍ଟ ଶବ୍ଦ ହୋଇଗଲା। ହିବ୍ରୁ ଶବ୍ଦ  ('ବିପର୍ଯ୍ୟୟଜନକ ବିନାଶ') କେବଳ ଇହୁଦି ପୀଡିତମାନଙ୍କୁ ବୁଝାଏ। ଅପରାଧୀମାନେ ଇହୁଦିମାନଙ୍କ ନରସଂହାର ପାଇଁ "ଅନ୍ତିମ ଉପାୟ" ଶବ୍ଦଟି ଏକ ସାରସ୍ୱତ ଶବ୍ଦ ଭାବରେ ବ୍ୟବହାର କରିଥିଲେ।

## ପୃଷ୍ଠଭୂମି
## ଆଧାର